recursal/SuperWikiNEXT-32B huggingface dataset:
**比卡超**（粵拼：Bei2 kaa1 ciu1；日文：ピカチュウ；英文：Pikachu），任天堂官方國語譯名用**皮卡丘**做中文名，係田尻智諗出嚟嘅日本電視遊戲寵物小精靈系列入面嘅標誌精靈。佢個身大部份係黃色、背脊帶啡色紋、有紅色面珠，望落似老鼠，加有一條閃電咁嘅尾。喺咁多套寵物小精靈作品之中，佢多數都做主角之一，所以幾受觀眾尤其係細路同女仔喜愛。

寵物小精靈全國圖鑑編號025嘅電系寵物小精靈。佢嘅進化形係雷超。身高係1尺4吋，體重係13磅。有好多隻走埋一齊嗰陣會積聚形成雷電。電極會喺佢嘅臉頰度儲住，佢哋受到外來刺激嗰陣會喺一剎那間放電，力量有天然閃電咁勁。搵到新事物嗰陣又會向佢放電，將佢燒成黑色。同樣對住佢鍾意嘅嘢食——果實——都會有咁嘅反應。

喺遊戲入面
-----

佢哋大多棲息喺森林同埋原野，但係好難搵，寵物小精靈黃版就例外。喺咁多隻遊戲入面，佢最多出現喺常磐森林同發電廠。寵物小精靈黃版嘅主角直情係佢，而黃版唯一肯定唔使捉佢嘅遊戲。佢冇喺第二代遊戲度出現，而寵物小精靈紅寶石／籃寶石／綠寶石版入面就只會喺Safari Zone度搵到佢。喺寵物小精靈鑽石／珍珠／白金版，佢會喺Trophy Garden度出現。

比卡超亦試過喺其他非寵物小精靈嘅遊戲嗰度出現，例如係Wii大亂鬥。

動畫入面嘅比卡超
--------

喺動畫入面，佢係大木博士送畀主角小智嘅第一隻精靈。初頭佢好唔聽話，完全唔理小智嘅命令亦都唔鍾意畀人收喺精靈球入面。

譯名爭議
----

內文：寵物小精靈中文版命名爭議
2016年5月10號，香港任天堂公佈第一代151隻寵物小精靈嘅官方「統一」中文譯名，其中大部份名稱同香港當地常用譯名（亦係本來嘅香港官方譯名，經日本方面確認過）唔同，仲要違反粵語。例如將啱粵音嘅「比卡超」改做依據官話（普通話或國語）嘅、本來係喺中國大陸同台灣等地先至用嘅「皮卡丘」。噉做法引起香港好多人不滿。除咗引發愛好者抗議，亦都畀語文學界、傳媒界、粵語配音動畫觀眾等等批評係「以普代粵」，唔尊重香港語言。

香港人發起過聯署、遊行等等嘅各種抗議，不過日方當做耳邊風。2017年12月起，奇妙電視喺香港播出新一輯電視動畫，用晒「統一」中文譯名，唯獨係字幕顯示「皮卡丘」嗰陣，配音就多數講「Pikachu」（不過都有少數情況用粵音讀出「皮卡丘」三字）。至於2019年5月上映嘅真人電影《POKÉMON 神探Pikachu》就直接套用英文「Pikachu」。

參攷
--

1. ↑  〈皮卡丘？比卡超？卡通人物译名在香港惹争议〉. 《BBC 中文网》.
2. ↑  一群《寵物小精靈》粵語配音動畫愛好者 (2016-06-02). 〈一群粵語配音動畫觀眾對《寵物小精靈》近日譯名爭議的聲明〉. 《HKDoujin 香港同人》 (中文).
3. ↑  伍家謙 (2016-05-15). 〈Sunday Fever：來談談繙譯吧！〉. 《蘋果日報》 (中文). 原著喺2021-03-17歸檔. 喺2021-03-17搵到.
4. ↑  星河千帆 (2016-02-28). 〈《任天堂早已定下「寶可夢」　扮關心香港卻以普代粵》〉 (中文).
5. ↑  萬宗綸 (2016-06-13). 〈當「皮卡丘」入侵香港：譯名在地化之爭〉. 《轉角國際》 (中文). 聯合報.
**香港特別行政區財政司司長**（英文：**F**inancial **S**ecretary，簡稱**FS**，**財政司司長**，繼承英國殖民地時代嘅**財政司**，(俗稱財爺)係香港政府專門負責財經同金融政策嘅官員，直接向行政長官負責，佢嘅支援部門叫財政司司長辦公室。司長由行政長官提名，報畀國務院（中央人民政府）任命。

現任財政司司長係陳茂波。

職責
--

### 財政司司長

協助行政長官督導財經、金融、經濟、貿易同發展，同創新科技範疇政策嘅制定同實施，並喺金融管理局嘅協助之下管理外匯基金。財政司司長亦係行政會議成員。

此外，財政司司長負責編製政府財政預算案，並根據《公共財政條例》，每年向立法會提交政府嘅收支預算。財政司司長喺每年發表嘅財政預算案演詞，概述政府對可持續經濟發展嘅理念同政策，提出財政預算建議，並動議通過《撥款條例草案》，令到每年預算案當中各項開支建議具有法律效力。

### 財政司副司長

協助財政司司長協調跨決策局同部門嘅政策制訂同推行，督導轄下嘅決策局。財政司副司長亦擔任行政會議成員，協助行政長官決策，按照行政長官或財政司司長嘅指示，處理指定嘅政策範疇同特定項目。

財政司副司長負責聯繫立法會同其他持份者並聽取意見，同埋向佢哋、公眾同傳媒解釋政策。財政司副司長喺財政司司長因為外訪或休假缺勤期間代理佢嘅職務。

歷任財政司司長
-------

1. 曾蔭權（1997年7月1號—2001年4月30號）
2. 梁錦松（2001年5月1號—2003年7月16號）
3. 唐英年（2003年8月5號—2007年6月30號）
4. 曾俊華（2007年7月1號—2017年1月16號）
5. 陳茂波（2017年1月16號—）
6. 黃偉綸(署理)

歷任財政司副司長
--------

1. 黃偉綸（2022年7月1號—）

福利同待遇
-----

* 會獲編配財政司司長官邸，位於香港島壽山村道45號
* 坐駕嘅專用車牌係**FS**，係英文「**Financial Secretary**」嘅簡寫
* 月薪為HK$36萬

出面網頁
----

* 香港特別行政區政府 - 財政司司長
**香港特別行政區護照**（英文：**Hong Kong Special Administrative Region passport**，又叫**特區護照**，英文：**HKSAR passport**）係中國籍香港特別行政區居民嘅護照。凡有香港特別行政區居留權同埋持有香港永久性居民身份證嘅中國公民，無論佢有冇其他護照或旅行證件，都可以申請。香港入境事務處負責做護照嘅簽發，中華人民共和國駐外國大使館或者領事館都可以幫海外嘅申請人做申請同補領。護照由香港特區成立日（1997年7月1號）開始做。

香港特區護照一般嘅有效期係10年，未夠16歲嘅有效期就係5年。

申請資格
----

任何人如果符合以下條件，就有資格申請香港特別行政區護照：

* 係中國公民；
* 係香港特別行政區永久性居民；
* 持有有效嘅香港永久性居民身份證。

申請方法
----

### 親身遞交

如果屬於以下情況，申請人一定要親身遞交申請：

* 原有嘅香港特別行政區護照已經損毀
* 唔見咗護照或者無法提供護照
* 需要更改護照上嘅個人資料

### 自助服務站

11至17歲香港出世嘅香港居民，以及18歲或以上嘅申請人，可以用設立喺任何一間辦理旅行證件申請嘅入境事務辦事處嘅自助服務站申請香港特別行政區護照。自助服務站並唔適用於處理因為唔見咗、損毁、殘破、無法使用舊護照或者更改護照上個人資料而需要更換領護照嘅申請，而有關申請要親身去到櫃枱遞交。

### 郵寄

申請人可以將申請表連同有關文件寄去：香港灣仔告士打道七號，入境事務大樓四樓，入境事務處，旅行證件及國籍（申請）組

留意：入境事務處唔會收郵費唔夠嘅信。

### 投遞

除咗因為唔見咗、損毁、殘破、無法使用舊護照或者更改護照上嘅個人資料而需要換領護照嘅申請之外，申請人可以喺辦公時間之內，去到任何一間辦理旅行證件申請嘅入境事務辦事處，將申請放入辦事處設立嘅投遞箱度。

### 網上或流動應用程式申請

如果符合以下條件，申請人可以喺網上或流動應用程式申請護照（除咗因為唔見咗、損毁、殘破、用唔到舊護照或更改護照上無法使用舊護照或者更改護照上嘅個人資料而需要換領護照嘅申請）：

* 符合領取香港特別行政區護照嘅條件
* 11歲或以上
* 持有有效嘅香港永久性居民身份證
* 能夠親身去到指定入境事務處辦事處攞護照；如果申請人係11至15歲兒童或者係16同17歲嘅未婚人士，同意呢項申請嘅父/母或合法監護人一定要陪同呢啲申請人親身去攞護照，要喺申請書度簽名。

收費
--

由2006年6月19號開始，護照收費係咁：

* 16歲或以上人士（護照有效期10年）
	+ 32頁－370港元（海外申請：48美元）
	+ 48頁－460港元（海外申請：59美元）
* 16歲以下兒童（護照有效期5年）
	+ 32頁－185港元（海外申請：24美元）
	+ 48頁－230港元（海外申請：29.5美元）

免簽證國家同地區
--------

截至到依家，有163個國家或者係地區免咗特區護照持有人嘅簽證需要，或畀落地簽證。其中包括英國、法國、德國、意大利等歐盟及神根公約嘅成員國，重有日本、加拿大、紐西蘭、南非、新加坡、俄羅斯等國，以及大部分南美國家同埋部分東南亞、非洲國家。

生物特徵資料晶片
--------

為咗跟返國際嘅趨勢，香港特別行政區護照會晌2007年加入生物特徵資料晶片。

出面網頁
----

* GovHK 香港政府一站通：香港特別行政區護照
* GovHK 香港政府一站通：香港特別行政區護照免簽證情況一覽表
* 香港零七年推出生物特徵護照 香港政府，2005年1月18號
立憲民主黨
**立憲民主黨**（日文：立憲民主党／りっけんみんしゅとう*Rikken minshu tō*；英文：The Constitutional Democratic Party of Japan）曾經係日本最大在野黨，屬中間偏左。黨代表係枝野幸男。2020年吸收咗大部分舊國民民主黨嘅議員，成立新嘅立憲民主黨。

黨史
--

2017年9月，日本首相安倍晉三宣佈解散眾議院重新大選。當時嘅最大在野黨民進黨黨魁前原誠司見到黨內頹勢未止，就同新成立嘅希望之黨黨代表小池百合子提出合作，唔會用黨嘅名義提名黨員出選。務求借小池當時嘅強勢整合反對力量，推翻安倍政權。但係小池之後就話唔會全部吸納民進黨嚟嘅候選人，排斥自由派。最後黨內嘅自由派決定出走。立憲民主黨就係喺咁嘅背景下成立。

10月3號，立憲民主黨正式成立。黨名用返之前民主黨同維新黨合併時落選嘅黨名提議——「立憲民主黨」。

第48屆日本眾議院議員總選舉，立憲民主黨決定同社民黨、共產黨合作。選舉結果出乎意料咁好，贏咗55席。比例區嘅總得票重要高過希望之黨，成為最大反對黨。不過，立憲民主黨亦係日本戰後最蚊型嘅最大反對黨。

之後民進黨試過計劃同立憲民主黨以及希望之黨組成一個統一嘅院內會派（黨團）合作，結果因為立憲民主黨反對而不得要領。希望之黨就繼續同民進黨傾，點知民進黨有啲參議員因為修改憲法等等嘅議題唔夾，唔想同希望之黨組成統一會派，繼而走咗嚟立憲民主黨。後來統一會派嘅提議始終冇成功到。

2018年3月至5月，民進黨同希望之黨喺組成統一會派唔成之後，反而達成咗合併嘅建議，目標係團結反對派力量。立憲民主黨本來都係合併對象之一，但係黨代表枝野幸男拒絕咗。至於決定合併嘅雙方，好多議員都唔妥合併嘅做法，民進黨入面唔想合併嘅多數加入咗立憲民主黨或者加入佢哋嘅統一會派。

最後，新合併成嘅國民民主黨始終做唔成第一大反對黨，而立憲民主黨就因為民進黨兩次同希望之黨合作而增加咗唔少黨員。

2019年1月8號，主要由前民進黨員組成嘅院內會派無所屬之會宣佈，以岡田克也為首嘅9個眾議院議員會以獨立身份加入立憲民主黨嘅院內會派，16號正式加入。無所屬之會剩低嘅4個就參埋另外3個獨立議員，改名做「重建社會保障國民會議」。

到7月嘅參議院改選，立憲民主黨依然有斬獲，但係成績冇上次眾議院選舉咁亮眼，尤其是比例區得票跌咗足足300萬票，得票率亦都跌咗3%，令到原本抗拒在野黨合併嘅立憲民主黨態度軟化。到咗9月，包括立憲民主黨、國民民主黨等嘅在野黨派合組成統一會派。10月嗰時，立民黨同國民黨已經開始為合併交換意見，2020年嘅1月，合併建議畀國民黨否決咗，結果合併一事就擱置咗。與此同時，參議院嘅統一會派入面又鬧不和，但係到後來都冇解散到。

到7月，兩黨再次就合併評判，到8月終於有共識，兩個黨會喺9月合併。不過國民民主黨嗰邊就分成兩派，一便支持合併，另一便因為政見等理由傾唔掂數，佢哋會另外組成一個新黨。

合併之後嘅新黨有106個眾議員同43個參議員參加，立憲民主黨呢邊絕大部分人會加入新黨，除咗之前因為東京都知事選舉同黨鬧過交嘅須藤元氣。

9月10號，合併嘅新黨舉行黨代表選舉，由原先立憲民主黨嘅代表枝野幸男做返，新黨嘅黨名亦都決定用返「立憲民主黨」。9月15號，新嘅立憲民主黨組成。

睇埋
--

* 自由民主黨
* 民進黨
* 希望之黨
* 國民民主黨

| * 睇
* 傾
* 改
日本 日本政黨 |
| --- |
| 符合正式政黨條件嘅組織 | 

|  |  |
| --- | --- |
| 執政黨 | 
自由民主黨 · 公明黨
 |
| 在野黨 | 
立憲民主黨 · 日本維新會 · 日本共產黨 · 國民民主黨 · 令和新選組 · 參政黨 · 社會民主黨 · NHK黨
 |

 |
| 院內會派 | 
沖繩之風 · 碧水會
 |
**敍言**

---

以廣州語本字內容來說明一切粵語當中忌所有詞彙，
講出詞彙典故、出處，盡量以通俗方式來解讀

---

**詞彙**

---

四．事幹過𧇣(事幹過左) si6 gon2 gwo3 zo2

事幹過𧇣者即為事情已經過去，俗讀𧇣若阻，
字彙補𧇣往也。音祚𧇣，古代為祖字。
後漢書【馬成傳】：祖徂也。【史記五帝紀】：黎民阻飢宗隱祖阻聲，音近此𧇣，所以讀阻聲。
廣州凡言事情已過者皆曰𧇣。

六．恁樣(咁樣) gam2 joeng2

恁者，如此也，俗讀恁若紺，經常錯寫為咁。
【朱子語錄】：聖人起卦讓人占卜，得恁則吉，得恁地為凶。所謂恁地即恁樣。
廣州人以咁為恁，其實不知道恁為本字，或說咁應為𣵷，並說此字為方言。
沅澧(湘)之間凡言或如此者曰𣵷(讀是)，現今廣東謂如此為泔，應為𣵷字。(這說法未證實)
就算說"係咁上下"亦不得借用𣵷字。【集韻】中，咁與嗛相通，意思為嘴裡含物。
【玉篇】中，咁乳也，也是咁字，不是解作如此。正韻恁忍甚切，現今讀若紺，實為變音。
南海樵人(指楚人)仍讀恁為枕。

十二．怎樣(點樣) dim2 joeng2

怎者如此也，俗讀怎若點。五音集韻 - 「怎」子吽切，補語也。
此字揚州人讀爭上聲，吳人讀尊上聲，金陵人讀津上聲，
河南人讀樝，只是各地鄉音不同。

十四．造乜 dzou6 mat1 

註：「造」為南方用詞，「做」為北方用詞，做和造相通。

乜者猶何也，俗讀乜若物，什和沒兩字之合音。常說以「甚麼」為問詞，
甚麼轉為什麼，什麼轉為什沒，急讀為什沒，即是廣州話的乜。
乜字原本無為何詞義。此為廣韻中，「乜眼乜斜」的乜字，來野切，此為
乜字本義。廣州話有曰「係乜」即是勿也，因語錄中，玄宗問黃譒𧨳是勿兒？(什麼人)
得人憐(令人憐愛)。因此得出乜為勿，解猶何。古音勿讀如沒，與什同聲，是勿即什沒也。
廣州話曰「乜誰」(乜水)即是「誰呀？」。【淮南子】中，不知道姓名者，注解為誰。

十六．是我忌(係我既) hai6 ngo5 ge3

忌者助詞也，俗讀忌為既，【詩經·國風·鄭風·大叔於田】中，
「叔善射忌」一句中，云忌讀如彼己之子之侯人，彼其之子，或為「作」和「己」，
讀聲相似。論語【微子】中，「何其」，注解為助語。齊魯之間讀聲如姬。
【禮記】中，「何居檀弓」注釋「居」為姬姓之姬忌也，所以「己」、「其」、
「居」皆助語詞。

廿二、廿三．是耶、是卦(係咩、係掛) hai6 me1、hai6 gwa3

是耶疑問詞也，俗讀耶若咩。【史記．刺客列傳】中，文中「...顧不易邪」
註：索隱顧，反也。耶(即邪)，不定之辭。反不易耶，言其易也。
廣州人聞言而不深信者，則會答：「係耶？」

卦者，不敢斷定之詞。廣州話於未確信之言語，多以卦字結尾。
【易經．說卦傳】中，「...觀變於陰陽，而立卦」，註釋「卦象」，繫辭象也，
像此者也，像此者似此也，即大概如此。所以「是卦」解為大概如此、不敢斷定。
喺天河區體育西路嘅廣州農村商業銀行東沙支行
**廣州農村商業銀行**（粵拼：gwong2 zau1 nung4 cyun1 soeng1 jip6 ngan4 hong4；英文：**Guangzhou Rural Commercial Bank**，港交所：1551），簡稱**廣州農商銀行**（gwong2 zau1 nung4 soeng1 ngan4 hong4；**GRC Bank**），以前叫**廣州市農村信用合作聯社**（gwong2 zau1 si5 nung4 cyun1 seon3 jung6 hap6 zok3 lyun4 se5；**Guangzhou Rural Credit Union**）或**廣州農村信用合作社**（gwong2 zau1nung4 cyun1 seon3 jung6 hap6 zok3 se5；**The Rural Credit Cooperatives of Guangzhou**），係中國廣東省廣州市一間以本土為主嚟搞銀行業務嘅金融機構，總部喺天河區珠江新城嘅廣州信合大廈入面。

史
-

廣州第一間農村信用社喺1951年成立，不過嗰時農村商業銀行重未成立。1996年，銀行信用社脫鉤改革，農村信用社脫離中國農業銀行託管成為一間獨立嘅金融機構之後，1998年9月3號成立咗「廣州市農村信用合作社聯合社」，之後重統一咗法人機構，喺2006年11月20號改名嗌「廣州市農村信用合作聯社」。2009年12月11號中國銀監會批准聯社改制成股份有限公司，同埋改叫「廣州農村商業銀行」。2017年6月20號喺香港交易所上市。

註
-

1. ↑  〈廣州農商銀行首日上市靠穩〉. 原著喺2017年7月29號歸檔. 喺2017年7月31號搵到.

出面網頁
----

* 广州农村商业银行官网
**七星巖**（粵拼：cat1 sing1 ngaam4），又寫**七星岩**，又嗌**棲霞洞**（cai1 haa4 dung6）、**仙李巖**（sin1 lei5 ngaam4）、**碧虛巖**（bik1 heoi1 ngaam4），係中國廣西桂林一自然景觀，喺七星區嘅七星景區入面西北偏北地方。佢既係桂林八景之一，又係中國大陸最早開發遊覽同文化底蘊最深嘅岩石窿。喺中國大陸有「天下第一洞」、「第一洞天」同「神仙洞府」嘅稱呼；喺桂林八景有**棲霞真境**嘅名。

七星巖係道教、佛教、儒家信仰嘅緊要活動場所。曾經喺1652年，抗清名帥李定國喺呢度搞過祝捷宴會；1945年，抗日桂林保衛戰有800位國民黨將士喺窿入面打仗直到冚嗮家。

名
-

個名出自附近座山——七星山。

### 古仔

呢條窿原先係條地下河，但後嚟因地殼變動，令河水瀉嗮出去而成為半空巖窿，重成為人間奇跡。

概況
--

個窿入面有好多嚿鐘乳石響度。有分上、中、下夾埋三層，家下凈開咗中層。其中冇開放嘅兩個部分——上層屬頂穹凈低嘅窿跡，下層屬發育緊嘅地下河。中層全遊程814米，最高27米，最闊處49米，洞入面平均氣溫20℃。其中江山多嬌部分屬景區嘅地下廳堂，最闊43m，最高10m，面積2,800幾m²。個窿入面同出面夾埋有120幾件石刻，有好多古今中外啲名人詩詞遊記手跡響度。

連出去
---

* 七星岩-第一洞天 七星景區
* 广西桂林七星岩 中航國旅

| * 睇
* 傾
* 改
歷代桂林八景 |
| --- |
| 古八景 | 桂嶺晴嵐 | 訾洲煙雨 | 東渡春瀾 | 西峯夕照 | 堯山冬雪 | 舜洞熏風 | 青碧上方 | 栖霞真境 |
| 續八景 | 疊彩神風 | 壺山赤霞 | 南溪新霽 | 北岫紫嵐 | 五嶺夏雲 | 陽江秋月 | 榕城古荫 | 獨秀奇峯 |
香港特別行政區回港證
香港回港證（主權移交前）
**香港特別行政區回港證**（英文：**HKSAR Re-entry Permit**）係簽發畀香港居民，用嚟往返中國內地同澳門特別行政區嘅證件。如果申請人係香港永久性居民，或者已經獲准喺香港冇受條件限制居留，就可能有資格申請香港特別行政區回港證。通常只有十一歲以下未持有香港特區護照嘅香港永久性居民同因為需要更換新證或因為遺失舊證而要補領身份證嘅人先至有需要申請回港證。

種類
--

香港特別行政區回港證共分為兩類：

1. 有效期六個月，只限用一次嘅單程香港特別行政區回港證；
2. 有效期五年，多次通用嘅香港特別行政區回港證。

申請資格
----

* 已經獲得香港居留權或已經獲准喺香港冇受條件限制居留嘅中國公民；
* 已經獲准喺香港冇受條件限制居留，但係無法取得任何國家嘅護照或其他地區旅行證件嘅非中國籍人士。

費用
--

* 多次通用回港證：HK$170
* 單程回港證：HK$55

唔需要申請香港特別行政區回港證嘅人士
------------------

### 11歲或以上

根據現時「出入境簡化計劃」，年滿11歲或以上並持註有「\*\*\*」、「\*」或「R」標記嘅香港身份證或本地簽發嘅永久性居民身份證嘅人士，經香港特別行政區往返內地或澳門特別行政區嘅時候，可以唔需要喺香港出入境管制站使用香港特別行政區回港證或其他旅行證件，亦唔需要填寫出入境申報表。

### 11歲以下

持有香港簽發嘅有效香港永久性居民身份證同有效香港特區護照。

出面網頁
----

* 香港特別行政區入境事務處 回港證
首條新幹線青木建設有份起
沙田污水處理廠
**青木建設**，日本建築公司，一九四七年成立，全名**株式會社青木建設**，全盛時日本、香港同臺灣，都接咗好多建築項目，亦曾涉及非本業生意，曾擁有威士汀酒店同其下酒店。日本來講，二十世紀九十年代，去到中遊總承建商。二〇〇一年申破產保護令，形同破產，二〇〇四年同翌檜建設合拼，成立翌檜青木建設。二〇一九年，合拼公司除牌，化為髙松建設集團子公司。

青木建設由青木益次所創立。而佢本身做過日本帝國海軍司令。一九四七年，公司初名**剷泥車工事株式会社**，以大阪為大本營，發蹟關西，一九四八年開東京寫字樓，同年引入外國剷泥車。一九五七年，當時日本要起首條高速公路，橫濱新道，公司參與其中。一九六四年，起東海道新幹線綾瀨段。一九六九年改名青木建設。由於佢後起，實情比唔上國際級大型建築公司，故此亦發展其他業務，涉及酒店業以得更多工程。

香港
--

青木建設喺香港接過好大單嘢。香港地下鐵路車站有大窩口站、杏花邨站、香港站、東涌站。九廣鐵路有筆架山隧道。公路有北大嶼山公路陰澳段、西九龍公路南段。又有沙田污水處理廠第一期、屯門醫院、宏利保險大廈，以及康山花園地盤平整。

一九九三年六月二號，公司負責中華媒氣大廈工程，出咗單冧籠𨋢意外，好嚴重地盤意外。十二工人天臺坐籠𨋢，保險措施無法煞停，直冧到底，全部死晒，而且當中有未成年，震驚全港。公司因而備受批評。

攷
-

1. ↑  〈沿革 青木あすなろ建設株式会社〉. 青木あすなろ建設. 喺2020-08-02搵到.
**哈同**（**Silas Aaron Hardoon**，1851年—1931年6月19號）係19到20世紀初上海嘅一位猶太裔地產大亨。

經歷
--

哈同喺1851年出世，屋企係巴格達嘅一個貧窮嘅猶太人家庭，原名סאלח חרדון（Sileh Hardoon） 。到1856年佢就跟著父母搬到咗印度孟買，仲加入咗英國籍。佢喺當地入讀咗大衛·沙遜資助嘅慈善學校。到1872年佢一個人去咗香港，第二年轉到去上海入職沙遜洋行，做收租員兼看門口。喺1886年同一位中法混血、篤信佛教嘅煙花女仔羅迦陵拉埋咗天窗。

1930年代嘅南京路
### 發圍

哈同喺地產界好快就展現咗佢嘅經營天分，喺1887年就成為咗上海法租界公董局董事，1898年又改任上海公共租界工部局董事。到咗1901年佢就離開咗沙遜洋行，自己開咗個哈同洋行專做地產生意。

哈同喺開發經營「上海嘅第五大道」——南京路時獲得咗巨大成功（佢持有著南京路四成四嘅地產），佢出咗60萬兩白銀，用鐵黎木鋪設咗部分嘅南京路，呢個做法唔單止提高咗佢喺上海嘅知名度，仲令佢名下南京路嘅地產大幅咁增值，成為咗上海最富有嘅富翁之一。

名下一啲物業
------

1904年佢喺靜安寺路買地300畝，使咗70萬兩銀元，起咗上海最大嘅私人花園愛儷園（哈同花園），係典型嘅中式園林。哈同仲好中意中華古典文化，喺花園入邊仲創辦咗倉聖明智大學。

哈同同夫人羅迦陵仲有喺杭州西湖嘅孤山平湖秋月左近，佔咗好大片地，喺1919年起咗個園林建築「羅苑」。羅苑喺1927年被國民革命軍收繳咗，以1銀元租低個地方，喺1928年成立咗國立藝術院。宜家係平湖秋月景點嘅一部分。

身後
--

哈同夫婦冇生過仔女，哈同係領養咗11個外籍孤兒做養仔女，而羅迦陵就領養咗9個華籍孤兒做内侄仔女。

1931年6月19號哈同喺愛儷園因病離世，留低咗高達一億七千二百萬元（$150,000,000）嘅巨額遺產，單係羅女繳納嘅遺產稅就達1,800萬元。羅女跟著喺1941年過埋身，因兩夫婦留低嘅遺囑有好大出入，引發咗曠日持久嘅哈同遺產案。1954年，中共政府徵用咗愛儷園，重新起過變成中蘇友好大廈（宜家嘅上海展覽中心）。

參考
--

1. ↑  Betta, Chiara (2002). "Silas Aaron Hardoon (1851-1931): Business, Politics and Philanthropy in Republican Shanghai, 1911-1931" (html). *The Scribe*. 喺2008-05-27搵到.
2. ↑  David, Hardoon (2008). "The Hardoon Family Genealogy website" (html). *The Hardoons*. 喺2008-09-22搵到.
3. ↑  〈罗苑碎片〉. 《杭州日报》. 2010-11-18. 原著喺2019-10-31歸檔. 喺2020-06-21搵到.
4. ↑  〈浙大与美院的湖景房之争〉. 《腾讯》. 原著喺2020年6月25號歸檔. 喺2020年6月21號搵到.
5. ↑  Dong, Stella. *Shanghai: The Rise and Fall of a Decadent City*. New York, NY: HarperCollins Publishers, Inc. pp. 58–59. ISBN 0-688-15798-X.
|  |
| --- |
| **佛教大雄中學** |
|  |
| **圖片** |  |  |
| 校訓 | 明智顯悲 |
| 創校年份 | 1969年 |
| 榮譽校監 | 覺光法師 |
| 校監 | 衍空法師 |
| 校長 | 招康明居士 |
| 學生人數 | 約 800 人 |
| 老師人數 | 約 70 人 |
| 社別 | 明(紅)、智(綠)、顯(藍)、德(黃) |
| 宗教 | 佛教 |
| 所屬團體 | 香港佛教聯合會 |
| 地址 | 香港九龍長沙灣長發街38號 |
|
| 電話 | (852) 23862988 |
| 傳真 | (852) 23369365 |
| 電郵地址 | [mailto: ofice@mail.bthc.edu.hk office@mail.bthc.edu.hk] |
| 網址 |  |

**佛教大雄中學**（**Buddhist Tai Hung College**，**BTHC**）係位於香港九龍長沙灣嘅一間政府津貼中學，1969年創校，係香港佛教聯合會創辦嘅第二所中學。位置係長發街 38 號。現任校長係招康明。

校舍
--

大雄校舍佔地約五千平方米，樓高六層，有供一般教學用嘅標準教室 26 間，實驗室 4 間（物理室、生物室、化學室、綜合科學室）、地理室、音樂室、美術室各一間。此外，又有畀同學課餘嘅圖書館同閱讀室，畀社工約見家長同埋輔導學生用嘅會見室。學校設有籃球場、排球場、體操室、有蓋操場、園圃，畀學生活動同休憩。

電腦設施方面，個個課室都有網絡接點、投影機同多媒體電腦，教員室入面就為每位先生提供一部多媒體桌面電腦，方便老師搵資料，製作教材，另外附設教學軟件製作中心，研發校本嘅教材以及教學平台；另外，重有電腦室同多媒體語言中心，畀同學上堂用；圖書館亦裝有 43 部電腦畀同學使用。

新翼起好之後，增加咗學生活動中心同輔導活動中心，仲有畀老師同學生傾計嘅聚言室、暢談室、學生會辦事處、領袖生室同家長教師會辦事處等等。2003年，又增設咗英語閣，等學生可以同外籍老師暢談和交流；2004年，增加咗數學閣，等同學喺唔上堂嗰時，透過唔同嘅活動，啟發佢哋研習數學嘅興趣。

班別架構
----

* 本校中一至中六採用平衡班制，每級四班。
* 中三嘅同學可以全部獲派中四學位。

初中學生除修讀一般基礎課程外，亦研習普通話及電腦等科目。

校徽
--

「卍」本來係古代嘅一種吉祥徽號，有釋為「德」字，亦有譯為「萬」，就係萬德匯聚嘅意思。後來畀佛教廣泛採用，作為吉祥如意嘅象徵。

至於法輪方面，「輪」係古印度的一種武器。而「法輪」係指佛所講嘅教法圓滿無缺，有「輪」咁嘅威力，能夠滅除煩惱，乃至摧毀一切唔正確嘅見解。

校訓
--

大雄嘅校訓係「明智顯悲」，即係「明平等智，顯同體悲」。

所謂「明平等智」，即係我地要將「平等性智」嘅佛德，徹底研究明白，明白有自己亦同時有他人嘅道理。彼此之間，也須平等待遇。人同人，人同物，物同物之間，都有平等嘅概念存在住。呢個係佛教嘅術語。如來有四智：大圓鏡智，平等性智，妙觀察智，成所作智。平等智，就係平等性智嘅簡稱。以凡夫俗子嘅第七識之「我見」，轉而提昇得到智慧，以證明自己同其他人，一切都係平等齊觀，彼此佛性同故，常住不變嘅。故謂之「平等性智」即密宗的「灌頂智」。

而「顯同體悲」方面，佛理認為，一切眾生嘅身體，同己身同為一體，同樣會發生拔除痛苦，興起快樂嘅心，呢個就係同體嘅慈悲心（儒家叫佢做「仁」，現代就叫「同情心」）。凡有學問嘅人，應該盡量表現出嚟。同體慈悲又係佛教術語，起信論曰：「一切諸佛菩薩，皆願度脫一切眾生，常恆不捨，以同體智力之故，就隨應見聞而現作業」。又曰：「一切眾生如己身，平等無別」。

出名舊生
----

* 曾國衛：依家政制及內地事務局局長
* 周啓生：香港男歌手

學校網頁
----

* 佛教大雄中學
| How to read a taxoboxHow to read a taxobox**哈密瓜** |
| --- |
| 哈密瓜哈密瓜 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 葫蘆目 Cucurbitales |
|
|
|
|
|
|
|
|
| 科 | 葫蘆科 Cucurbitaceae |
| 亞科 | 葫蘆亞科 Cucurbitoideae |
|
| 族 (*tribus*): | 馬㼎兒族 Melothrieae |
| 亞族 (*Subtribus*): | 葫蘆亞族 Cucumerinae |
|
| 屬 | 蜜瓜屬 *Cucumis* |
|
|
|
|
|
|
|
| 種 | 蜜瓜 *C. melo* |
|

 |
|
|
| 三元學名  |
| ***Cucumis melo* var. *saccharinus***L. |
|
|
|
|
|
|
|
|
|
|
|
|
|
|

**哈密瓜**（學名：*Cucumis melo* var. *saccharinus*），又叫**雪瓜**、**貢瓜**，係一類優良蜜瓜屬品種，果型圓形或卵圓形，出產於新疆。味甜，果實大，以哈密所產最出名，所以叫做哈密瓜。因為味道甜美，又屬於蜜瓜嘅一種，哈密瓜成日錯誤寫做「**哈蜜瓜**」。

清朝康熙年間，鄯善王將鄯善東湖甜瓜送畀哈密王。哈密王將瓜送畀康熙。康熙問叫做乜，班伺使話係哈密王送來嘅，唔知叫乜名。康熙就起名做「哈密瓜」。清《新疆回部志》雲：「自康熙初，哈密投誠，此瓜始入貢，謂之哈密瓜。」

切開嘅哈密瓜
哈密瓜性鍾意充足嘅太陽光同較大嘅晝夜溫差，日頭可以充分發揮光合作用，而夜晚嘅呼吸消耗較細，因此糖分含量高，味極香甜。果皮表面有網紋，果肉有綠色、白色、橙色等多品種，主要產於降雨量小，晝夜溫差大嘅新疆哈密、吐魯番、鄯善等地。目前由於交通方便，可以遠銷各地，所以產量不斷咁增加。

喺中文度，哈密瓜一詞亦可指洋香瓜中網型香瓜（var. reticulates Naud.）之下屬品種Cantaloupe，即係鈔皮瓜。

參考
--

1. ↑  〈食品技術：糖水雪瓜罐頭嘅加工技術〉. 食品夥伴網. 喺2008-11-10搵到.
2. ↑  〈哈密貢瓜尋回昔日輝煌〉. 文匯報. 2006-07-02. 原著喺2017-08-01歸檔. 喺2013-01-01搵到.
**濠畔街**（粵拼：hou4 bun6 gaai1）
係中國廣東省廣州市嘅一條內街，喺越秀區嘅大德路同大新路之間嘅位，西邊從人民南路開始，一直向東去到解放南路。呢條街同玉帶濠一樣，都係條好長嘅內街。

名
-

呢條街因為1200年代有條玉帶濠響度而改成噉嘅名。

史
-

喺大清嘅乾隆、嘉慶年間，呢條街嘅西邊係廣州嘅金融商業中心。有好多商人喺呢度開會館，而且各會館前都整咗戲臺嚟畀梨園去表演。由於嗰時啲會館後邊都係條濠，所以冇辦法整大。結果各會館都喺條濠對面嘅華德里（今日嘅大德路）南邊起咗樓閣或自己整條跨濠嘅木橋，繼續搞成曲闌水榭、朱閣玉樓嘅風格。每逢節日喜慶時期都幾火爆下。

但到咗清末，由於玉帶濠出現嚴重嘅污染同河流淤塞嘅情況，加上長堤一帶又話搞開發同整咗條馬路而逐漸衰落，演變成個商品仔作坊。民國初期，濠畔街啲皮料從呢度生產，之後經香港而轉賣到全球各地，逐步恢復返南粵比較出名嘅商業街。

1950年代以後，玉帶濠改成暗渠。雖然變咗條街巷，但條街重嗌住「玉帶濠」嘅名。1980年代開始，珠江三角洲鄉鎮嘅皮鞋廠、皮具廠、手袋廠開始陸續出現，由於要好多料嚟整鞋，所以帶旺咗濠畔皮革五金鞋料街而發展成以濠畔街為主體，包括小新街、玉帶濠同大新路嘅「三街一路」出現皮革同五金、鞋料嘅市場。

有關
--

* 玉帶濠

攷
-

* 玉带濠与濠畔街：护城河的旖旎记忆 穿粵時光
* 濠畔街与玉带濠 广州越秀文艺网
* 玉带濠与濠畔街：护城河的旖旎记忆 花城网
軌距示意圖
**軌距**係鐵路軌道兩條鋼軌之間嘅距離（以鋼軌嘅內距為準）。國際鐵路協會制定嘅標準軌距係1,435mm（等於英制嘅4呎8吋半），呢個軌距又叫做國際軌距。比標準軌闊嘅叫做寬軌，比標準軌窄嘅叫做窄軌。雙軌距鐵路或者多軌距鐵路舖咗三四條鋼軌，畀唔同軌距嘅列車行。

標準軌
---

內文：標準鐵軌
國際鐵路協會喺1937年制定咗1,435mm嘅標準軌距（等於英制嘅4呎8吋半），呢個軌距又叫做國際軌距。闊過標準軌嘅鐵軌稱為寬軌，窄過標準軌嘅稱為窄軌。世界上大概60%嘅鐵路嘅軌距係標準軌距。

各國軌距
----

### 亞洲

#### 臺灣

臺灣喺清佔時期起台灣鐵路嗰時，由英籍工程師建議之下揀咗1,067毫米，咁同日本軌距一樣，令到之後乙未戰爭嗰時日軍一齊將火車頭運到臺灣做軍事用途行駛。台灣日治時期之後軌距都無變過，並陸續起好西部鐵路網。而其他產業鐵路（好似糖業鐵路同出名嘅阿里山森林鐵路）同埋東部臺東線都係用762毫米規格嘅輕便鐵道。

1958年，中華民國政府喺《鐵路法》入面規定以標準軌1,435毫米做國家標準。但係臺灣早期嘅鐵路網因繼承日治時期嘅規劃，絕大部份都係1,067mm或者係762mm軌距，所以亦都加註「有特別情事，經交通部核准者，不在此限」。1970年代臺東線嗰時配合起北迴線，改軌成為同西部一樣嘅1,067毫米。都無用1,435mm嘅軌距；一直到台北捷運、台灣高速鐵路、高雄捷運同埋台灣桃園國際機場捷運，臺灣先至出現標準軌距鐵道。

#### 中國大陸

火車喺中蒙邊境換軌
中國早期嘅鐵路由英國同比利時工程師承建，因為佢哋嘅軌距沿用英國標準，係標準軌。

中東鐵路曾經用過1,520毫米嘅寬軌。山西嘅同蒲鐵路同正太鐵路曾經用過1,000毫米（已經改造），雲南嘅昆河鐵路都重係1,000毫米（米軌）。

中國而家用嘅係標準軌，1,435mm。

#### 香港

港鐵系統中，東鐵綫、西鐵綫、輕鐵同馬鞍山綫都係用1,435mm嘅標準軌，而觀塘綫、荃灣綫、港島綫、東涌綫、機場快綫同將軍澳綫就用窄啲嘅1,432毫米。

香港電車就用1,067mm窄軌。而山頂纜車就用1,520mm寬軌。

#### 日本

日本嘅鐵路軌距主要係1,067毫米（3呎6吋）。但亦有部份鐵道用762毫米、1,372毫米（京王電鐵、東急世田穀線、函館市電、都電同都營新宿線）同埋1435毫米(阪急電鐵同各市市營地下鐵)。早期喺樺太軍用輕便鐵道用600毫米軌距。喺起高速鐵路（新幹線）嗰時就用咗1,435毫米標準軌，以提高行車穩定性，但咁樣令到高速鐵路列車唔可以喺原有嘅路軌上面行，所以而家開發緊軌距可變嘅鐵路車輛。

#### 印尼

印尼軌距主要係1,067毫米。

#### 東盟國家

東南亞國家，包括越南、柬埔寨、老撾、泰國、緬甸同馬來西亞以米軌（1,000毫米）鐵路為主。越南河內去到中國邊境嘅同登之間鋪設咗標準同米軌雙軌距鐵路。計劃緊連接新加坡同中國嘅亞太鐵路會係標準軌，或者係標準同米軌雙軌距。

#### 南亞國家

南亞國家印度、巴基斯坦、孟加拉及斯裏蘭卡嘅鐵路軌距不一，但多數都係1,676毫米。印度而家計劃將所有嘅窄軌改做1676毫米。

### 美洲

#### 美國同加拿大

美國同加拿大最初亦都用唔同嘅軌距，後來加拿大跟咗英國用標準軌。美國北部嘅鐵路因為最初多數都係由英國入口，多數都係標準軌。美國南部鐵路曾經以寬軌為主。南北內戰之後，南部嘅鐵路都慢慢變做標準軌距。

#### 阿根廷及智利

阿根廷同智利嘅鐵路軌距係1676mm。

### 歐洲

歐洲大部分國家都係用標準軌（1435mm）。

#### 愛爾蘭

愛爾蘭嘅軌距係1600毫米。

#### 英國

北愛爾蘭嘅軌距係1600毫米。

倫敦地鐵軌距係1432毫米。

#### 西班牙同葡萄牙

西班牙同葡萄牙嘅軌距係5呎5吋半。西班牙嘅正式標準係1,674毫米，葡萄牙就係1,665毫米，因為咁西班牙開發咗變距列車。西班牙喺度做緊改軌工程，將路軌改做標準軌距。

#### 芬蘭

芬蘭喺19世紀係俄國轄下嘅大公國，用5英尺（1,524毫米）軌距。

#### 前蘇聯國家

19世紀嘅俄羅斯用1,524毫米（5呎）寬軌，一般認為係出於軍事考慮，避免入侵嘅軍隊可以用佢嘅鐵路運輸系統。俄羅斯同屬於前蘇聯嘅國家，同埋蒙古、芬蘭都係用俄國嘅1,520毫米軌距。比1,524毫米窄4毫米，有時兩者嘅車可以互換，而南薩哈林州（庫頁島）就採用當時日本佔領南庫頁島時期嘅1,067毫米（3呎6吋）軌距。

### 大洋洲

澳大利亞各州鐵路軌距
#### 新西蘭

紐西蘭嘅鐵路為咗跨越中部山區地形，用咗1,067mm嘅軌距。為咗克服呢個地形，需要好複雜嘅工程，好似著名嘅Raurimu螺旋。喺唔到4,000公里嘅軌道就有1787座橋同150個隧道。呢條軌道大概有500公里係電氣化嘅。

#### 澳大利亞

澳洲本來係用標準軌，後來因為某啲原因而喺維多利亞省及南澳州出現咗5呎3吋（1,600毫米）嘅軌距。部分地方亦有3呎6吋（1,067毫米）嘅路軌。昆士蘭鐵路喺起嘅初期，用咗1,067毫米（3'6"）嘅窄軌，喺全世界最大規模嘅窄軌系統。

### 非洲

南非同埋安哥拉、博茨瓦纳、剛果、加納等國多數用1,067毫米軌距。

睇埋
--

* 膠輪路軌系統
**香港新市鎮**喺1973年開始發展，而家已經發展咗9個新市鎮（香港政府以前叫**衛星城市**），應付香港人口增長，同埋分散擠迫市區入面嘅人口，改善香港人居住環境。現時嘅新市鎮有：荃灣（包括葵涌同青衣）、沙田（包括馬鞍山）、屯門、大埔、粉嶺同上水、將軍澳、天水圍、東涌。呢啲新市鎮都屬於唔同嘅新市鎮發展階段。全面發展後，可以容納大概400萬人口。不過，政府目前唔會進一步再發展大型新市鎮、而係發展好似啓德噉嘅中型新發展區同新界嘅新發展區。

一覽
--

| 名 | 幾時發展 | 人口（萬） | 幾大（km²） | 人口密度（萬/km²） | 行政區 |
| --- | --- | --- | --- | --- | --- |
| 荃灣（包括荃灣、葵涌同青衣） | 1959年（開始建區）1973年（正式開發） | 77.4 | 24.00 | 3.23 | 荃灣區同葵青區 |
| 沙田（包括大圍同馬鞍山） | 1973年 | 63 | 35.87 | 1.8 | 沙田區 |
| 屯門 | 1973年 | 48.85 | 19.00 | 2.571 | 屯門區 |
| 大埔 | 1976年 | 28.2 | 12.70 | 2.22 | 大埔區 |
| 粉嶺／上水 | 1973年 | 24.43 | 7.80 | 3.13 | 北區 |
| 元朗 | 1977年 | 21.1 | 11.70 | 1.80 | 元朗區 |
| 將軍澳（包括坑口、寶琳、康城同調景嶺） | 1982年 | 35 | 10.05 | 3.48 | 西貢區 |
| 天水圍 | 1987年 | 27 | 4.30 | 6.3 | 元朗區 |
| 北大嶼山（而家只包括東涌） | 1996年 | 8 | 8.30 | 1 | 離島區 |

新市鎮中心
-----

由沙田同屯門開始，差唔多每個新市鎮都有刻意規劃嘅「市中心」區域（都有次一級嘅市中心，譬如青衣同馬鞍山），集中所有最重要嘅市政設施，例如大會堂、公共圖書館、法院、市鎮主公園、交通樞紐、大型商場等等。現時設有明確市中心嘅新市鎮有屯門、沙田、將軍澳同元朗等等。

| * 睇
* 傾
* 改
香港嘅新市鎮 |
| --- |
| 第一期 | 荃灣（荃灣、葵涌同青衣島） · 沙田（沙田同馬鞍山） · 屯門 |
| 第二期 | 大埔 · 粉嶺-上水（粉嶺同上水） · 元朗 |
| 第三期 | 將軍澳 · 天水圍 · 北大嶼（東涌同大濠） |
**比利·海靈頓**（英文：Billy Herrington，1969年7月14號—2018年3月2號）係前美國㚻片演員，因為佢拍過嘅㚻片被Niconico網友攞嚟做惡搞視頻嘅題材而令到佢喺日本、中國大陸、香港同埋台灣嘅動漫愛好者中出嗮名。

簡介
--

海靈頓1969年喺美國紐約長島出世，佢老竇係空手道教練，海靈頓細個就跟佢老竇學空手道，所以成年後身材同肌肉鍛煉得較為強壯。

海靈頓21歲嗰陣，佢老竇過咗身。比利·海靈頓索性放棄空手道；24歲嗰陣，海靈頓移居紐約城，轉向健美界發展。比利·海靈頓喺健美界發展較為成功。

海靈頓真正開始佢嘅㚻片演員生涯源於佢嘅朋友所做嘅一件事，呢位朋友將佢嘅一張裸照送到咗《花花女郎》雜誌社，呢張相令到佢得到雜誌社所評比嘅「當月真正男人」獎項同500美金。佢喺雜誌上嘅相吸引到攝影師占·法蘭茲，兩年後法拉奇為佢拍攝咗COLT日曆嘅圖片。佢無幾耐之後就為All Worlds Video拍攝㚻片，佢成為20世紀90年代最出名嘅㚻片演員之一，佢重作為嘉賓登上過美國嘅脫口騷節目嘅舞台。

2002年秋，海靈頓嘅第一個孲𤘅出世，嗰陣佢有時仍然喺美國嘅幾間同志俱樂部中表演「猛男騷」。2008年，海靈頓宣佈從㚻片界中引退，並喺佢親戚嘅一間建築公司返工。

網絡惡搞
----

2007年9月30號下晝，有個日本網友喺Niconico網站上傳咗一段經過刪減同處理嘅比利·海靈頓嘅㚻片片段，因為影片中海靈頓同另一位演員進行咗一段好盞鬼嘅摔跤比賽，並且喺摔跤過程中嘅動作同叫聲好怪，立即被好多Niconico網友惡搞，一時間比利·海靈頓嘅㚻片成為Niconico上好常用嘅惡搞題材。日本網友將海靈頓叫做「兄貴」（日文有大佬嘅意思）同「森の妖精」（森之妖精，因為有一片段中海靈頓喺森林入面行出嚟）。火爆嘅人氣甚至令日本玩具廠Max Factory推出咗海靈頓嘅Figma可動式人偶模型。

日本網民嘅追捧令到海靈頓好驚訝，2008年12月2號Niconico大會嗰日，Niconico組委會收到署名為「比利·海靈頓」嘅人送嚟嘅一紥花，組委會重以為呢個只係一個惡作劇，但後來證實呢紥花係海靈頓本人所定送。2009年2月2號，Niconico宣佈海靈頓會喺2009年2月14號嚟日本，令日本海靈頓嘅動漫擁躉好興奮。2009年2月14號，海靈頓喺秋葉原同佢嘅擁躉見面。

2012年12月30號同2013年1月1號，比利·海靈頓喺廣州同上海舉行見面會，同佢嘅擁躉互動。

2014年7月26號，比利·海靈頓出席山東東營嘅「蘆月祭2」動漫展，喺黃河口會展中心同擁躉見面。

死
-

2018年3月2號，比利·海靈頓死於車禍。

參考
--

1. ↑  㚻片明星比利王去世享年48歲 一生曾拍過17部影片 3DMGAME，2018年3月5號
2. ↑  快訊／G片男星比利海靈頓車禍身亡！「森之妖精」享年48歲 互聯網檔案館嘅歸檔，歸檔日期2018年3月4號，. ETtoday，2018年3月4號
承子女王響2011年嘅皇室新年祝賀入面出現
**高圓宮承子女王**（日文：つぐこじょおう*Tsuguko Jōō*，1986年3月8號—）係高圓宮憲仁親王同久子妃嘅大囡，細妹分別係千家典子同埋守谷絢子。尊稱係「承子女王殿下」。

佢係最先染頭髮嘅日本皇室成員。

經歷
--

佢先後讀過松濤幼兒園、學習院初等科、學習院女子中等科同埋學習院女子高等科，之後去讀學習院女子大學國際文化交流部。響2004年以交流生嘅身份去愛丁堡大學讀犯罪心理學，之後愛丁堡大學睇起佢，好歡迎佢過去讀。於是佢響2005年從學習院女子大學退學，轉讀愛丁堡大學。

響2008年突然之間中途退學，返翻嚟日本。同年，佢轉讀早稻田大學國際教養部。響2013年畢業。

畢業之後，佢做咗聯合國兒童基金會日本分會嘅非正規職員。

爭議
--

響2002年佢老豆憲仁嘅葬禮上面，佢染住頭髮咁出席葬禮，畀人批評，話佢「行為不良」。佢作風大膽，試過響社交網站上面公開自己響英國留學時期嘅感情生活，話自己曾經陷入四角戀。所以佢畀人話係「叛逆公主」（多數係中國人話，日本人最多都只係話佢「行為不良嘅公主」）。

攷
-

1. ↑  〈承子さま、留学からご帰国 - MSN産経ニュース〉. *web.archive.org*. 2008-07-05. 原著喺2008-07-05歸檔. 喺2020-06-19搵到.
2. ↑  〈【皇室ウイークリー】（４７）雅子さま、絵画展をご鑑賞　承子さまは早大ご入学 (2/3ページ) - MSN産経ニュース〉. *web.archive.org*. 2008-10-03. 原著喺2008-10-03歸檔. 喺2020-06-19搵到.
3. 1 2  〈全球最辣的年輕皇族：她是日本公主，因付不起學費而退學〉 (香港中文). 原著喺2020-06-28歸檔. 喺2020-06-28搵到.
4. ↑  〈她是爱上gay，付不起学费退学的日本公主！〉. *www.sohu.com* (英文). 原著喺2020-06-28歸檔. 喺2020-06-28搵到.

拎
-

* 高円宮家---宮内庁
嚮摩星嶺（圖左）同龍虎山（圖右）之間嘅堅尼地城，可以睇到遠處嘅青洲
**堅尼地城**（粵拼：gin1 nei4 dei6 sing4，英文：**Kennedy Town**），以前寫**堅彌地城**，簡稱**堅尼地**或**堅城**，係喺香港香港島西環最西面嘅地方，行政上歸中西區。

堅尼地城因為喺維多利亞城四環九約嘅西環裏面，所以亦都係維城一部份。皆因響西環最尾嘅部份，所以又叫**西環尾**。

歷史
--

堅尼地城以第7任香港總督堅尼地命名，佢喺1872年至1877年管治香港。

地理同環境
-----

堅尼地城東面係石塘嘴，南面近薄扶林，西面係摩星嶺，呢處有馬路上去山或者去大口灣，沙灣同薄扶林，再出啲已經係海，而北面就係維多利亞港嘅西端，可以望到九龍西部。向西北望有青洲同小青洲兩個島。

雖然佢嘅氣候同香港其他地區差唔多，冬天一般嚟講都冇新界咁凍，但係因為佢嚮正港島嘅北部，對住海之餘，北面又冇乜嘢擋住，所以冬天一有偏北嘅季候風就食到正。

由於嗰區比較早開始發展，而家入面重有好多唐樓同其他舊樓，好多樓齡都有成40年以上，其中觀龍樓亦都係喺呢區。不過，隨住啲舊樓慢慢咁拆，近年都有一啲新樓例如泓都入伙。

同時，因為港鐵起港島綫西延，嗰區有好大轉變，例如有啲樓要就番地鐵啲工程要拆，入面個泳池都因為咁而要拆，不過地鐵公司就話佢地會搵個地方起好咗個新嘅，先至拆舊嗰個。另外亦有人話地下鐵通車會帶旺嗰區。

另外，嗰區嘅最西端有個殮房同埋一個荒廢咗嘅屠房。

交通
--

嗰區因為響市區邊邊，所以有電車同埋好多條巴士綫嘅總站，亦都有唔少小巴去九龍同埋香港島其他地方。雖然嗰度啲車開得都算幾密，但係佢人口密度都算高，喺繁忙時間搭車可能都會有啲難、有啲慢。

香港行政會議喺2005年6月通過地鐵開始規劃起港島綫西延，條綫由上環向西伸延，經西營盤同大學去到堅尼地城，西港島綫堅尼地城站經已喺2014年12月28號通車。

註
-

1. ↑  堅彌地城海旁、堅彌地城新海旁仍用。

參考
--

睇埋
--

|  |  |
| --- | --- |
|  | 維基同享有多媒體嘅嘢：**Kennedy Town** |

* 西角
**廣州市鐵一中學**（粵拼：gwong2 zau1 si5 tit3 jat1 zung1 hok6）
，簡稱**廣鐵一中**、**鐵一**或**鐵一中**，原名**廣州鐵路第一中學**，係廣東廣州嘅全日制中學，1952年成立。而家有兩個校區，係重點中學。

校區
--

* 越秀校區：越秀區東興南路文化里13號
* 番禺校區：番禺區石樓鎮亞運城鐵中路2號

史
-

喺1952年10月，衡陽鐵路職工子弟中學喺廣州嘅芳村石圍塘搞咗間分校，嗰時嗌**衡陽鐵路職工子弟中學廣州分校**。7個月後（1953年3月）脫離衡陽鐵中而獨立兼改名做**廣州鐵路職工子弟學校**，後嚟又將學校搬到東山區（而家係越秀區）楊箕亦改名做**廣州鐵路中學**。1973年因廣州鐵路第二中學（而家係廣州市鐵二中學，2017年停辦）開辦，學校又改嗌**廣州鐵路第一中學**。到咗1980年，廣東省人民政府同廣州鐵路局一齊將呢間學校分別列入咗企業辦同局嘅重點中學，學校性質變成企業辦校，直到2004年先至畀咗廣州市教育局兼唔單止學校改名做**廣州市鐵一中學**，連性質轉成公辦中學。番禺校區喺2007年11月由廣州市人民政府決定喺番禺亞運城引入嘅項目重喺2008年8月俾廣州市教育局同市政府同意咗，2009年6月12號開始喐手起直到同年12月26號先至起好，2010年6月開始招生。到咗2014年4月10號，華南地區首間中學納米科技創新實驗室就喺廣州市鐵一中學搞好咗，甚至辦埋第一場公開課。

呢間學校喺廣州地區曾經喺1973～2017年間，試過至少有2間帶「鐵」字嘅中學。從1980年代初開始，由於先後經歷鐵三同90中合併、鐵四改名做梅花兼喺2011年停辦、鐵五改名做流花、鐵二同7中合併呢啲事，所以而家得返最後唯一帶「鐵」字嘅中學。
**澳門37T巴士**，舊時叫**孝思接駁專線**同**39號**，係一條由新福利做緊，由湖畔大廈來回鷄頸馬路嘅循環巴士線。

背景
--

### 孝思接駁專線（第一次）

**孝思接駁專線**未成立之前，每逄清明、重陽嗰陣，兩間專營巴士公司新福利同澳巴會將11、22、28A、30、33、34號延伸到雞頸馬路，去大潭山兜一圈，但係11、22、28A、33響延伸期間就唔會停「澳門大學」站（即係而家城市大學）。

2005年，由土地運輸工務局協調成立孝思接駁專線，由兩間專營巴士公司新福利同澳巴聯營。

### 39

2011年8月1號，新巴士營運模式正式實行，呢條線判咗畀新福利嚟做，同埋編咗個**39**冧巴畀呢條線。

### 孝思接駁專線（第二次）

2012年12月18號，因為要開一條由湖畔大廈來回返亞馬喇前地嘅巴士線就攞咗**39**做冧巴，所以呢條線就變返冇冧巴齋叫**孝思接駁專線**，而新福利內部就叫呢條線做**37S**。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

### 37T

2018年4月21號，澳門巴士票價調整，全程收費係六蚊葡幣，唔再分區收費，只分X尾係快線，用澳門通畀錢要畀多一蚊葡幣，由於呢條線唔係快線同埋係特別活動先開辦，而且免費，所以將呢條線由**孝思接駁專線**改冧巴做**37T**。

用車
--

### 新福利同澳巴時期

三菱Rosa

### 新福利時期

蘇州金龍KLQ6108GQ30AT

走線
--

### 車費

免費。

### 服務

| **服務時間** | 清明節同重陽節 |
| --- | --- |
| 湖畔大廈 | 朝早八點到晏晝五點半 |
| **班次** | 五分鐘 |
|

### 停站

| 去湖畔大廈方向 |
| --- |
| 1. 湖畔大廈
2. 雞頸馬路臨時站-1
3. 雞頸馬路臨時站-2
4. 亞利雅架前地／泉悅
5. 湖畔大廈
 |

攷
-

1. ↑  （繁體中文）巴士線延長方便市民掃墓，澳門日報，2004年4月4號
2. ↑  （繁體中文）澳門特區交通事務局公共巴士資訊站新聞稿：《續優化氹仔公交服務 6新站點18日起運作》 互聯網檔案館嘅歸檔，歸檔日期2016年3月8號，.，2012-12-12
3. ↑  （繁體中文）拍卡3元 現金6元 巴士收費週六起加價，論盡傳媒，響2018年4月16號搵到。
4. ↑  （繁體中文）有意見指巴士加價漠視民意，澳廣視，響2018年4月21號搵到。

睇埋
--

* 澳門巴士線一覽
* 澳門巴士轉乘服務
* 澳門巴士車費優惠計劃

拎
-

* （繁體中文）新福利公共汽車有限公司


| * 睇
* 傾
* 改
澳門巴士線 |
| --- |
| 普通線 | 

|  |  |
| --- | --- |
| 澳門半島線 | 
* 1
* 1A
* 2
* 2A
* 3
* 3A
* 4 1
* 5
* 6A
* 6B
* 7
* 8
* 8A
* 9
* 9A
* 10
* 10A
* 10B
* 12
* 16
* 16S 4
* 17 1
* 17S4
* 18
* 18A
* 18B
* 19
* 23
* 27
* 28B
* 28C
* 29
* 32

 |
| 澳門-氹仔線 | 
* 11
* 22
* 25B
* 28A
* 30
* 33
* 34
* 39
* 50B
* AP1
* MT1
* MT2
* MT3
* MT4
* MT5

 |
| 澳門-路環線 | 
* 21A
* 25
* 26
* 26A
* 50
* 51
* 51A
* 52
* 55
* 59

 |
| 離島線 | 
* 15
* 35
* 36
* 37

 |
| 澳大線 | 
* 71
* 71S4
* 72
* 73
* 73S4

 |
| 山頂醫院線 | 
* H1
* H2
* H3

 |
| 通宵線 | 

|  |  |
| --- | --- |
| 澳門半島線 | 
* N1A
* N1B
* N4

 |
| 澳門-氹仔或路環線 | 
* N2
* N3
* N5

 |
| 澳大線 | 
* N6

 |

 |

 |
| 快速線 | 

|  |  |
| --- | --- |
| 澳門半島線 | 
* 3X
* 3AX 2
* 5X 2
* 5AX 2
* 10X 2
* 101X

 |
| 澳門-氹仔或路環線 | 
* 25AX 2
* 30X2
* 51X2
* 102X
* AP1X2

 |
| 離島線 | 
* 701X

 |

 |
| 時節線 | 
* 3BX
* 5T
* 12X→12T FREE
* 15X→15T
* 31→31T FREE
* 32X→32T
* 孝思接駁專線→39→孝思接駁專線→37T FREE

 |
| 取消咗嘅巴士線（2011年8月1號起） | 
* 6
* 7（祐漢—媽閣）
* 7A
* 21
* 26AT
* 28CX
* 71X
* 73X
* 78TX
* 86T
* 88T
* 88X
* 101X特班
* 128
* E01FREE
* E02FREE
* E03FREE
* N1
* 蓮花口岸專線

 |
| 1 有幫視障人士搭車嘅發聲系統 2A 禮拜同公眾假期停駛 2B 禮拜日同公眾假期停駛 2C 禮拜日同強制性假日停駛 2D 星期一至五停駛 2E 強制性假日停駛 FREE 免費  S 特班車 |
**徐玉玉**（粵拼：ceoi4 juk6 juk6；簡化字：**徐玉玉**；1998年3月17號—2016年8月19號）係中國大陸嘅一位市民兼學生，山東臨沂人。2016年7月以568分嘅成績考到南京郵電大學。

死
-

2016年8月18號，徐玉玉從臨沂第十六中學考到南京郵電大學，重收到臨沂市教育部門話要發放助學金畀佢。徐玉玉準備接收助學金時接到個生保電話，話有條2600蚊人民幣嘅助學金要過多幾日發畀佢，重要等佢辦助學金嘅相關手續。但通電話之前已經接到教育部門啲水，所以嗰時佢哋冇懷疑電話係堅定流。

到咗第二日16:30（UTC+8），徐玉玉再次受到個生保電話話要去銀行㩒錢，重按電話入面嗰位生保人提水操作，但未成功，後嚟生保人又問佢有冇第啲銀行卡，結果徐玉玉身上啱好裝住交學費嘅銀行卡，入面存住1萬蚊人民幣而話咗畀佢。之後生保人又話交學費嗰張卡未激活，要通過ATM機攞9900蚊嚟激活銀行卡，再將錢輸入指定賬號，重話喺半個鐘內將呢9900蚊連同助學金嘅2600蚊一齊畀返嚟。雖然徐玉玉冇懷疑到係滾友而按照生保人嘅口述操作搞掂嗮，但係過咗陣都冇錢畀返，徐玉玉開始懷疑件事唔多妥，即刻打電話返轉頭，不過生保電話嗰邊熄咗機。啲錢過咗半個鐘都冇再畀返嚟。

徐玉玉返緊屋企時突然暈咗，人哋嗌極都唔醒，送到醫院盡力搶救後重係證實不治，終年18歲。

後續
--

徐玉玉因詐騙案而猝死嘅事傳出去後，震驚咗成個中國大陸嘅社會界。當年月23號，臨沂公安部門成立專案組而調查呢單案，甚至連當地市民話快啲破到單案。當日查到原嚟係張文輝、陳福地、鄭金峰、鄭賢聰、黃進春、熊超呢5位冒充教育局幹部，以發助學金嘅名呃咗徐玉玉9900蚊人民幣。三日後，公安部發出咗A級通緝令，最先喺福建捉咗熊超，第二日又捉到鄭金峰、陳福地、黃進春總共4位疑犯。2016年8月27號又捉到張文輝；28號時，最後一位未捉到嘅犯罪嫌疑人——鄭賢聰，親自向公安機關投案自首，至此全部作案人物都捉嗮。據公安機關介紹，呢6位嫌疑人都係出自中國大陸嘅電信詐騙之鄉——福建泉州安溪縣。

2017年6月27號09:00（UTC+8），呢單案喺山東臨沂中級人民法院正式開庭審理，但因為家屬未出到庭而押後再審。同年7月19號再次開庭審理，最後判決被告人陳文輝以非法佔有名義嚟實施電信詐騙嘅罪行而依法判處無期徒刑，其他嗰六位被告都被依法判處3～15年監禁。

註
-

1. ↑  徐玉玉学费被骗致死案已抓获4人，嫌犯陈文辉、郑贤聪在逃 互聯網檔案館嘅歸檔，歸檔日期2016年8月28號，. 澎湃新聞 （2016-08-26）
2. ↑  临沂徐玉玉被骗案4名嫌犯归案 被抓现场曝光 互聯網檔案館嘅歸檔，歸檔日期2020年3月27號，. 青島日報 （2016-08-27）
3. ↑  快讯：徐玉玉案最后嫌犯自首 6人悉数落网(图) 鳳凰網 （2016-08-29）
4. ↑  徐玉玉案犯罪嫌疑人家乡曾是电信诈骗之乡 互聯網檔案館嘅歸檔，歸檔日期2016-08-28. 新浪（2016-08-27）
5. ↑  徐玉玉案公开审理 其父赶路18公里只能庭外苦等 互聯網檔案館嘅歸檔，歸檔日期2017年6月30號，. 火狐中文网（2017-06-28）
6. ↑  〈"徐玉玉被电信诈骗案"主犯陈文辉被判无期〉. 《央视新闻》. 新浪. 2017-07-19. 原著喺2017-07-22歸檔. 喺2017-07-21搵到.

攷
-

* 18岁大学生徐玉玉被骗学费后身亡 知網 （2016-08-25）
* 南邮准新生山东徐玉玉被骗离世案告破 南京网络电视台 （2016-08-27）
**馬提索夫**（粵拼：maa5 tai4 sok3 fu1；英文：**James Alan Matisoff**；1937年7月14號—），亦有譯名做**馬蒂索夫**（maa5 dai3 sok3 fu1），係美國嘅語言學者。佢研究東南亞語言，特別係藏緬語族，係呢方面嘅研究者代表。

生平
--

馬提索夫出生喺波士頓。1954年入學哈佛大學，專攻法國文學。1960年呢一年間喺國際基督教大學研究日文。1962年開始搬去柏克萊加州大學，受到瑪麗·哈斯嘅強烈影響，去研究喺泰國講嘅拉祜話（中文：拉祜语）。1967年佢取得博士學位。

1966年開始佢喺哥倫比亞大學教語言學，喺1970年佢就任爲柏克萊加州大學嘅準教授（1974年做教授）。2002年退休。

馬提索夫從1960年代開始就對東亞、東南亞嘅各種語言做田野工作。特別係對拉祜話，就算取得咗博士學位，都仲對佢搞詳細嘅研究。

* 《《The Grammar of Lahu》（拉祜話語法）》. 加州大學出版社. 1973年.
* 《《The Dictionary of Lahu》（拉祜話辭典）》. 加州大學出版社. 1988年.
* 《《English-Lahu Lexicon》（英文—拉祜話對詞表）》. 加州大學出版社. 2006年.

馬提索夫係國際漢藏語言及語言學會議（International Conferences on Sino-Tibetan Languages and Linguistics, ICSTLL）嘅創立者之一，呢個會自1968年以來每年開一次。

馬提索夫喺1974年創刊咗本學術雜誌《藏緬地區語言學》（Linguistics of the Tibeto-Burman Area, LTBA）。

1987年，馬提索夫開始咗個項目：漢藏詞源辭典及同義索引典（Sino-Tibetan Etymological Dictionary and Thesaurus, STEDT）。佢個資料庫有住龐大嘅語彙，而且提供在線檢索。馬提索夫著有2本STEDT嘅出版物。

* 《《Handbook of Proto-Tibeto-Burman: System and Philosophy of Sino-Tibetan Reconstruction》（藏緬祖語手冊：漢藏語系擬構嘅系統及哲學）》. 加州大學出版社. 2003年.
* 《《The Tibeto-Burman Reproductive System: Toward an Etymological Thesaurus》（藏緬語滋生系統：邁向同義詞源）》. 加州大學出版社. 2008年.

攷
-

1. ↑  馬提索夫. 〈Remembering Mary Haas's Work on Thai（紀念瑪麗·哈斯喺泰文方面嘅業績）〉. 喺2019年2月1號搵到.
2. ↑  "STEDT".

出面網頁
----

* James A. Matisoff，STEDT。
佢本人喺STEDT上嘅網頁，有幾多論文可以在線讀。
* Articles by MATISOFF, James A，SEAlang projects。
佢嘅文章一覽。

|  |  |
| --- | --- |
| 權威控制 | 
* WorldCat
* VIAF: 92143797
* LCCN: n84052780
* ISNI: 0000 0001 0924 7075
* GND: 172273099
* SUDOC: 030504988
* BNF: cb12190580b（資料）
* BIBSYS: 90852823
* NDL: 00742714
* NKC: mub20201092068
* CiNii: DA01894593

 |
**澳門32T巴士**，舊時叫**32X**，係一條由新福利做緊，由旅遊塔來回亞馬喇前地嘅循環巴士線。

背景
--

### 32X

**32X**未成立之前，每逄美食節、放煙花、除夕倒數活動期間嗰陣，「澳門旅遊塔」站都會被大量人流逼爆，等18、9A、32號巴士走人。

2016年，交通事務局第一次響美食節同放煙花期間成立呢條線，畀咗新福利做。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

### 32T

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費，只分X尾係快線，用澳門通畀錢要畀多一蚊葡幣，由於呢條線唔係快線同埋係特別活動先開辦，所以將呢條線由**32X**改冧巴做**32T**。

走線
--

### 車費

* 全程車費：六幣葡幣。
* 用澳門通全民卡，只係扣三蚊，其餘由政府畀。
* 用澳門通學生卡，只係扣個半，其餘由政府畀。
* 用澳門通長者卡同殘疾卡，免費，全部由政府畀。

### 服務

| **服務時間** | 美食節、放煙花、除夕倒數 |
| --- | --- |
| 澳門旅遊塔 | 活動期間 |
| **班次** | 十到十五分鐘 |
|

### 停站

| 去澳門旅遊塔方向 |
| --- |
| 1. 澳門旅遊塔
2. 燒灰爐
3. 巴掌圍
4. 亞馬喇前地
5. 區華利前地
6. 南灣湖景大馬路
7. 澳門旅遊塔
 |

攷
-

1. ↑  （繁體中文）拍卡3元 現金6元 巴士收費週六起加價，論盡傳媒，響2018年4月16號搵到。
2. ↑  （繁體中文）有意見指巴士加價漠視民意，澳廣視，響2018年4月21號搵到。

睇埋
--

* 澳門巴士線一覽
* 澳門巴士轉乘服務
* 澳門巴士車費優惠計劃

拎
-

* （繁體中文）新福利公共汽車有限公司


| * 睇
* 傾
* 改
澳門巴士線 |
| --- |
| 普通線 | 

|  |  |
| --- | --- |
| 澳門半島線 | 
* 1
* 1A
* 2
* 2A
* 3
* 3A
* 4 1
* 5
* 6A
* 6B
* 7
* 8
* 8A
* 9
* 9A
* 10
* 10A
* 10B
* 12
* 16
* 16S 4
* 17 1
* 17S4
* 18
* 18A
* 18B
* 19
* 23
* 27
* 28B
* 28C
* 29
* 32

 |
| 澳門-氹仔線 | 
* 11
* 22
* 25B
* 28A
* 30
* 33
* 34
* 39
* 50B
* AP1
* MT1
* MT2
* MT3
* MT4
* MT5

 |
| 澳門-路環線 | 
* 21A
* 25
* 26
* 26A
* 50
* 51
* 51A
* 52
* 55
* 59

 |
| 離島線 | 
* 15
* 35
* 36
* 37

 |
| 澳大線 | 
* 71
* 71S4
* 72
* 73
* 73S4

 |
| 山頂醫院線 | 
* H1
* H2
* H3

 |
| 通宵線 | 

|  |  |
| --- | --- |
| 澳門半島線 | 
* N1A
* N1B
* N4

 |
| 澳門-氹仔或路環線 | 
* N2
* N3
* N5

 |
| 澳大線 | 
* N6

 |

 |

 |
| 快速線 | 

|  |  |
| --- | --- |
| 澳門半島線 | 
* 3X
* 3AX 2
* 5X 2
* 5AX 2
* 10X 2
* 101X

 |
| 澳門-氹仔或路環線 | 
* 25AX 2
* 30X2
* 51X2
* 102X
* AP1X2

 |
| 離島線 | 
* 701X

 |

 |
| 時節線 | 
* 3BX
* 5T
* 12X→12T FREE
* 15X→15T
* 31→31T FREE
* 32X→32T
* 孝思接駁專線→39→孝思接駁專線→37T FREE

 |
| 取消咗嘅巴士線（2011年8月1號起） | 
* 6
* 7（祐漢—媽閣）
* 7A
* 21
* 26AT
* 28CX
* 71X
* 73X
* 78TX
* 86T
* 88T
* 88X
* 101X特班
* 128
* E01FREE
* E02FREE
* E03FREE
* N1
* 蓮花口岸專線

 |
| 1 有幫視障人士搭車嘅發聲系統 2A 禮拜同公眾假期停駛 2B 禮拜日同公眾假期停駛 2C 禮拜日同強制性假日停駛 2D 星期一至五停駛 2E 強制性假日停駛 FREE 免費  S 特班車 |
**廣州文園酒家**（粵拼：gwong2 zau1 man4 jyun2 zau2 gaa1）
係廣州市一間冇咗嘅酒家，喺而家嘅荔灣區文昌路嗰邊。佢係民國時期嘅廣州四大酒家入面，其中一間比較出名嘅酒家。其中呢間嘢比較出名嘅餸係江南百花雞。

簡況
--

呢間酒樓嘅佈置方面都幾靚吓，喺門額下面有寫住「包辦筵席 隨意小酌」呢8個字。而酒家入面嘅亭台個大池都好大，入面有間亭仔；而樓下嘅大廳有間禮堂響度，而樓上有幾間房座，重有好多綠樹圍住嗮；而園中間都有散座，入面有嚿泥牛瓦童響度；而石山同盤景可以畀遊客去睇同玩都得。

拆除
--

喺1929年拆文昌巷嚟起馬路嗰時，原先施工隊諗住拆嗮成條文昌巷嘅，不過部分整馬路嘅官員畀出嘅賠償金額，佢都話唔制。結果就改咗從路口隔籬嘅民房，一直去到曾巷嗰頭。搞到文園每次有宴會嗰陣，車就唔入得嚟。而喺文昌路口就新開咗間西南酒家，而且交通都好方便，搞到文園嘅生意一直下跌，甚至喺抗日戰爭嗰陣，因為廣州淪陷，結果俾日本仔炸冧咗。喺日本仔投咗降之後，呢度雖然話重新起返間嘢，但係間嘢改咗辦醫院；甚至喺中華人民共和國成立咗之後變埋文昌路小學。

攷
-

* 文园酒家 广州文史

| * 睇
* 傾
* 改
廣州四大酒家 |
| --- |
| 清末——1949 | 大三元酒家　　文園酒家　　南園酒家　　西園酒家 |
| 1949——而家 | 大三元酒家　　泮溪酒家　　南園酒家　　北園酒家 |
**廣州東亞大賓館**（粵拼：gwong2 zau1 dung1 aa3 daai6 zau2 dim3）
（英文：**Guangzhou East Asia Hotel**）係中國廣東省廣州市嘅一間三星級賓館。喺越秀區長堤大馬路320號。呢間嘢嘅豪華裝修風格喺成個廣東省、港澳地區、東南亞入面都幾出名吓。甚至佢喺中華人民共和國嘅光榮革命史入面，佢算係最巴閉嘅一間喇。因為佢係廣州解放嗰陣升起第一嚿五星紅旗嘅地方。

設計、逳手同落成時間
----------

呢間大酒店喺1914年起好，到咗2003年又重新搞過吓裝修。

性質
--

* 高度：26米
* 樓層：8層樓

酒店嘅設施
-----

東亞大酒店入面有110間客房、1間餐廳同埋一間中型多功能會議廳、商務中心。酒店重整咗康體中心、商場、美容䤵髮廳同桑拿等配套設施響度。喺呢間酒店嘅7樓，又有過「不夜天」嘅名。

所謂「第一嚿五星紅旗嘅地方」
--------------

喺1949年10月14號晚黑，由於中華人民共和國解放軍殺到廣州，蕭響三等地下黨員同酒店嘅同樂會會員一齊諗吓搵嚿紅色嘅新布同金色嘅爛布嚟按返蕭響三嘅愛人——黎秀瓊喺香港寄嚟嘅《大公報》話嘅中華人民共和國國旗——五星紅旗，嗰時同樂會嘅會員馬明就負責剪同車好成z隻國旗，之後啲工人就開始一齊合作，搞好成隻五星紅旗出嚟。而國旗喺1949年10月15號朝早就喺呢間酒店嘅三樓窗口度升起咗廣州解放嘅第一面五星紅旗。

附近嘅交通
-----

* 巴士：
長堤大馬路站
* 地鐵：
6號綫：一德路站

出面網頁
----

* 广州东亚大酒店网站

攷
-

* 广州第一面五星红旗从这里升起
* 广州民间金融街（长堤）文化城市记忆
* 广州第一面五星红旗升起的地方
* 广州升起第一面五星红旗的经过
* 第一面五星红旗
安珀警報
**安珀警報**（粵拼：ngon1 paak3 ging2 bou3，英文：**AMBER Alert**），又叫做**拐騙兒童緊急警報**（gwaai2 pin3 ji4 tung4 gan2 gap1 ging2 bou3，**Child Abduction Emergency**，簡稱**CAE**），係一種拐騙兒童嘅警報系統，1996年第一次喺美國出現，以當年一名受拐騙然後遭殺害嘅女仔安珀·蕾妮·哈格曼（Amber Rene Hagerman）來命名。而家喺加拿大、歐洲部份國家同澳洲都有類似嘅警報系統。

簡史
--

安珀·蕾妮·哈格文
1996年，一個九歲女童安珀·蕾妮·哈格曼俾人由佢祖父母喺德州阿靈頓嘅屋外拐走。四日之後，佢嘅遺體俾一個放緊狗嘅鄰居發現。之後，喺安珀嘅屋企人嘅推動之下，當地嘅媒體同執法機構整好美國嘅第一套拐騙兒童警報系統，後來逐漸推廣到其他地方。

啟動標準
----

為徂避免錯誤警報影響市民對警報嘅重視程度，安珀警報嘅啟動標準係好嚴格嘅。

目前加拿大皇家騎警嘅安珀警報啟動標準：要符合澌以下四個條件先至會啟動：

1. 警方確認有兒童俾人拐走／綁架徂；
2. 拐走嘅只能夠係未成年人或者有嚴重身／心障礙嘅人；
3. 警方有理由相信受拐者有可能嚴重受傷，甚至死亡；
4. 警方有理由相信：向大眾廣播現有嘅線索，有助於儘快安全恁攈返受拐者。

一旦警方確認四個條件都符合澌，警方就會向媒體同大眾發佈相關線索同資料，而新聞亦都會即時廣播相關事項。

美國司法部發佈嘅標準同加拿大嘅標準類似。如果加美任何一方認為拐騙人有可能偷越過境，就會向另一方通報。

參考
--

1. 1 2  **Child Abductions That Changed America**，美國《新聞周刊》
2. ↑  加拿大皇家騎警嘅安珀警報啟動標準
李漢港楷
李漢字招牌
李漢字招牌
**李漢港楷**（**Lee Hon Kong Kai**）係隻手寫楷書字體，用喺香港七、八十年代嘅招牌之上，出自寫字佬李漢。招牌佬李威以前幫襯李漢，搵佢寫字。李漢臨退休之前，送咗好多手稿畀李威。家下李威個仔李健明決意將手稿數碼化成為電腦字體，同埋製作有關嘅產品。

李漢港楷除咗指字體出自李漢嘅港式楷書，亦係「你看港街」嘅諧音，即係「你睇下香港嘅街」噉解，睇下香港嘅街，就會見到李漢嘅招牌字。比起香港之前成日見嘅「北魏體」字型，李漢港楷就「行氣同勁度或稍有不及」，筆劃比較顯眼，勾得好生動，好似一個「熟口熟面嘅街坊」。

李漢港楷嘅字唔同部份黐埋，等安裝招牌嗰陣時，字唔同嘅部份會冇咁易分開，做起上嚟方便啲，亦減少出錯機會。

李健明自2016年開始已經將字體手稿轉化做電腦字，2020年7月佢搞咗個「李漢港楷字體眾籌計劃」，目標係要籌到至少七十萬港紙去整模版字。如果眾籌達標嘅話，每位肯捐至少950蚊港紙嘅支持者都可以攞到字體嘅永久通用授權證。到8月中，眾籌已經達標。

攷
-

* 記錄手寫招牌時代的友情 「李漢港楷」傳承招牌字 ，大紀元時報，曾蓮 2019年04月17號。
* 李伯伯街頭書法復修計劃　傳承貼地如街坊的「李漢港楷」，立場新聞，2020-04-10。
* 《你看港街招牌》，李健明，非凡出版，ISBN9789888573356，2019-07。

拎
-

* 李漢港楷嘅Facebook頁 改維基數據
* 李漢港楷嘅Instagram頁 改維基數據
* 李漢港楷Youtube
* 李漢港楷字體眾籌計劃
**澳門5AX巴士**係一條由新福利做緊，而跳站形式由旅遊塔來回華大新村嘅循環快速巴士線，只係響朝早繁忙時間服務。

背景
--

2017年9月23號，由於8月23號關閘總站被天鴿風災帶嚟嘅風暴潮搞到爛嗮而停用，加埋九月開學嘅客流上升，交通事務局經過評估5號嘅客流情況，為咗加快疏導乘客，調配現有資源，將5號一啲班次抽出嚟行呢條線，畀咗新福利做，而跳站嘅快速巴士運作，加快疏散乘客，等中途站啲乘客可以上到車；至於5號朝早班次就因為開咗5AX而下調，5號朝早班次由五到八分鐘一班調整到六到八分鐘一班。

2017年12月10號，澳門舉行公益金百萬行，媽閣係公益金百萬行嘅終點，所以有量人流等搭巴士走人，5AX巴士響當日禮拜日係停駛唔提供服務，但係就響現場出現，懷疑新福利擅自派車提供服務，再先斬後奏同當局提出申請，所以無論係交通事務局定新福利本身網站都冇提到公益金百萬行期間會開通呢條線。

2017年12月15號，輕軌媽閣站前期建造工程動工，西灣湖景大馬路嘅「媽閣總站」實施有限度通車。由於工地會佔用部分巴士站，為咗方便巴士運作，頭班車開始臨時加停「澳門旅遊塔」巴士站畀乘客落車，而臨時巴士總站就設響「旅遊塔／行車隧道」巴士站附近畀巴士停泊同乘客上車，由臨時巴士總站開出之後先會到「媽閣總站」巴士站上落客。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

2020年2月4號，因應武漢肺炎澳門疫情，為避免社會資源浪費一度停開，直到3月2號。

2020年6月，呢條線改為星期一至五開，星期六唔開，尾班車時間一度改為朝早9點。2021年1月4號開始恢復番尾班車時間為朝早十點。

走線
--

### 車費

* 全程車費：澳門幣三個二。
* 用澳門通全民卡，只係扣四蚊，其餘由政府畀。
* 用澳門通學生卡，只係扣兩蚊，其餘由政府畀。
* 用澳門通長者卡同殘疾卡，免費，全部由政府畀。

### 服務

| **服務時間** | 禮拜一到五 | 周未同公眾假期 |
| --- | --- | --- |
| 媽閣總站 | 朝早六點半到朝早十點 | 停駛 |
| **班次** | 十到十五分鐘 |
|

### 停站

| 去媽閣總站方向 |
| --- |
| 1. 旅遊塔／行車隧道
2. 媽閣總站
3. 河邊新街／媽閣
4. 十六浦
5. 筷子基社屋
6. 關閘馬路
7. 提督馬路／雅廉訪
8. 高士德／賈伯樂
9. 東方拱門
10. 治安警察局
11. 教育暨青年局
12. 中區／殷皇子馬路
13. 司打口
14. 河邊新街／下環
15. 澳門旅遊塔
 |

攷
-

1. ↑  （繁體中文）〈快速巴士路線5AX周六起運作〉. 澳門特區政府交通事務局. 2017-09-21.
2. ↑  （繁體中文）為求搶客？新福利懷疑擅自安排5AX停駛日行駛，巴士討論區，響2017年12月11號搵到
3. ↑  （繁體中文）拍卡3元 現金6元 巴士收費週六起加價，論盡傳媒，響2018年4月16號搵到。
4. ↑  （繁體中文）有意見指巴士加價漠視民意，澳廣視，響2018年4月21號搵到。

睇埋
--

* 澳門巴士線一覽
* 澳門巴士轉乘服務
* 澳門巴士車費優惠計劃

拎
-

* （繁體中文）澳門新福利公共汽車有限公司官方網站


| * 睇
* 傾
* 改
澳門巴士線 |
| --- |
| 普通線 | 

|  |  |
| --- | --- |
| 澳門半島線 | 
* 1
* 1A
* 2
* 2A
* 3
* 3A
* 4 1
* 5
* 6A
* 6B
* 7
* 8
* 8A
* 9
* 9A
* 10
* 10A
* 10B
* 12
* 16
* 16S 4
* 17 1
* 17S4
* 18
* 18A
* 18B
* 19
* 23
* 27
* 28B
* 28C
* 29
* 32

 |
| 澳門-氹仔線 | 
* 11
* 22
* 25B
* 28A
* 30
* 33
* 34
* 39
* 50B
* AP1
* MT1
* MT2
* MT3
* MT4
* MT5

 |
| 澳門-路環線 | 
* 21A
* 25
* 26
* 26A
* 50
* 51
* 51A
* 52
* 55
* 59

 |
| 離島線 | 
* 15
* 35
* 36
* 37

 |
| 澳大線 | 
* 71
* 71S4
* 72
* 73
* 73S4

 |
| 山頂醫院線 | 
* H1
* H2
* H3

 |
| 通宵線 | 

|  |  |
| --- | --- |
| 澳門半島線 | 
* N1A
* N1B
* N4

 |
| 澳門-氹仔或路環線 | 
* N2
* N3
* N5

 |
| 澳大線 | 
* N6

 |

 |

 |
| 快速線 | 

|  |  |
| --- | --- |
| 澳門半島線 | 
* 3X
* 3AX 2
* 5X 2
* 5AX 2
* 10X 2
* 101X

 |
| 澳門-氹仔或路環線 | 
* 25AX 2
* 30X2
* 51X2
* 102X
* AP1X2

 |
| 離島線 | 
* 701X

 |

 |
| 時節線 | 
* 3BX
* 5T
* 12X→12T FREE
* 15X→15T
* 31→31T FREE
* 32X→32T
* 孝思接駁專線→39→孝思接駁專線→37T FREE

 |
| 取消咗嘅巴士線（2011年8月1號起） | 
* 6
* 7（祐漢—媽閣）
* 7A
* 21
* 26AT
* 28CX
* 71X
* 73X
* 78TX
* 86T
* 88T
* 88X
* 101X特班
* 128
* E01FREE
* E02FREE
* E03FREE
* N1
* 蓮花口岸專線

 |
| 1 有幫視障人士搭車嘅發聲系統 2A 禮拜同公眾假期停駛 2B 禮拜日同公眾假期停駛 2C 禮拜日同強制性假日停駛 2D 星期一至五停駛 2E 強制性假日停駛 FREE 免費  S 特班車 |
**安特生**（粵拼：on1 dak6 sang1；瑞典文：**Johan Gunnar Andersson**；1874年7月3號—1960年10月29號）係瑞典嘅地質學者、考古學者。烏普薩拉大學畢業。喺1920年代中國考古學開始之時，佢深刻關與到其中。

經歷
--

佢係研究第四紀嘅地質學者。喺烏普薩拉大學修學後，佢去調查北極，以後做咗瑞典國立地質調查團嘅團長。1901年～1903年佢參與咗瑞典嘅南極探險。

喺1906年就任爲瑞典地質調查所所長。1914年時，因爲對礦業提建議，而畀中國政府招聘。喺1914年到1925年期間，佢派遣去北京地質調查所（中文：中央地质调查所），滯留喺中國，佢同擔當課長嘅丁文江合作帶領組織。喺呢個時期，佢幫手培育咗中國第一代嘅地質學者，發掘咗好多鐵礦石同第啲礦物，仲有一啲地質學嘅、考古學嘅發現。

佢調查中國各地，喺北京周口店，佢發現咗北京猿人嘅骨同埋彩色陶器，呢個係佢畀人讚嘅一大功績。佢喺1925年歸國，喺斯德哥爾摩大學做咗講師，然後喺1937年又行返中國，去調查中國西南部。

著書
--

* 《An Early Chinese Culture》（《中國遠古文化》，1923年）
* 《Children of the Yellow Earth》（《黃土嘅仔女》，1934年）
* 《Researches into the Prehistory of the Chinese》（《中國人嘅先史時代研究》，1943年）

睇埋
--

* 仰韶文化

出面網頁
----

* 斯德哥爾摩嘅東方博物館

|  |  |
| --- | --- |
| 權威控制 | 
* WorldCat
* VIAF: 41969941
* LCCN: n50051911
* ISNI: 0000 0001 0780 2194
* GND: 104183624
* SELIBR: 205989
* SUDOC: 082618291
* BNF: cb12910563g（資料）
* BIBSYS: 90566001
* ULAN: 500329113
* NLA: 35006772
* NDL: 00431496
* NKC: pna2014803210
* CiNii: DA0131163X
* KulturNav: id

 |
學校正門
 **廣州市八一實驗學校**（粵拼：gwong2 zau1 si5 baat3 jat1 sat6 jim6 hok6 haau6）
係中國廣東廣州嘅一間學校，喺1948年5月開辦，位置喺越秀區五羊新城達道路5號，隔籬冇幾遠係軍事管理區。

校服色
---

|  |
| --- |
| 八一實驗學校嘅校服 |
|  |  |
|  |  |

長袖
* 衫：
厚：　　　相間，上　中　下　，領　，袖口　。左右對稱。
薄：純　，兩個袖上邊帶　嘅中等厚度線。
* 褲：
厚：　，帶一粗一幼嘅　邊。
薄：　，兩邊有中等厚度嘅　線。

短袖
* 衫：　，領同袖口都係　，兩個袖上邊帶　嘅中等厚度線。
* 褲：　，兩邊有中等厚度嘅　線。

史
-

### 成立初期，駐足哈爾濱。

1948年5月，中國人民解放軍喺就快開打遼沈戰役時，為咗解決從各戰場同蘇聯（今日嘅俄羅斯）返嚟嘅部分高級指揮將領同烈士嘅仔女教育問題，羅榮桓元帥嘅芙蓉——林月琴喺黑龍江省哈爾濱嘅松花江邊搞咗東北民主聯軍南崗幹部子弟學校。學校成立初期非常簡陋，唔單止冇課室，相反凈得8位細路去咗羅榮桓政委嘅辦公室上堂。後嚟學生先至多到18位，同而家相比少好多。初期辦學凈得小學一至三年級同幼稚園嘅機構。

### 南下到天津

受到解放戰爭勝利同中國東北解放嘅影響，學校根據上級批示，喺平津戰役打嗮之後馬上帶學生坐火車到天津一帶。學校喺1949年2月6號搬到天津後，喺湖北路58號（而家係渤化集團所在地），重改名做「第四野戰軍幹部子弟學校」而繼續辦學。嗰時嚟讀書啲學生去到289人，達到多人讀書嘅規模。

### 南下到湖北

1949年9月初，學校又跟埋解放軍團隊去到湖北漢口（今日嘅武漢漢口區）下滑坡，重改名做「中南軍區兼第四野戰軍幹部子弟學校」而繼續辦學。但到咗1950年初，由於抗美援朝戰爭關係，軍區為咗防止美國軍隊突然打沉學校而搬到武昌（今日嘅武漢武昌區）東湖地區。嗰時學校有62位老師同400位學生。

### 南下到廣東

由於第四野戰軍南下將兩廣收復咗，學校喺1950年3月從漢口搬到廣州辦學，初期喺東山區（而家嘅越秀區）達道路2號嘅司令部入面辦學，校名又改名做「中國人民解放軍第十五兵團幹部子弟學校」。但同年冬天因防空疏散而奉命，搬到韶關十里亭直到第二年3月先至返到廣州百子路一帶，重改名做「廣州軍區幹部子弟學校」；隨後又改名做「華南軍區幹部子弟學校」重搬到雞頂坑一帶繼續辦學。

1955年2月同1956年8月，為咗紀念六一兒童節同八一軍隊，學校先後改名做「廣州六一小學」同「廣州八一小學」。後嚟考慮到軍區首長啲仔女返學路途太遠嘅關係，喺東山達道路嘅部隊大院（而家係軍區嘅警衛營）搞咗分教處。學校改名做八一小學無耐，學校為學生安全起見而搬到黃華路重開辦初中班，學校改名做「廣州八一中學」，甚至保留咗附屬第一、第二小學，而達道路嘅分教處改名做「廣州八一中學附屬第二小學」。

### 開辦中學

1964年8月，校方轉交畀地方政府統一睇實。1966年9月，受到文革破四舊浪潮影響，嗰時讀完六年級啲學生冇埞升學關係，而開辦咗七年級。但時隔一年，其他學校開始復課之後，七年級啲學生去到七中、培正、62中（今日嘅育才）同喺黃華路嘅八一中學繼續讀書。

但家長諗注留返學生喺八一讀初中，重向東山區教育局（2005年撤銷）提出開辦初中，由於嗰時毛澤東話「教育要革命，學制要縮短」嘅關係，教育局同意咗喺1968年9月開辦初中，校名亦改做「廣州市八一學校」，嗰時凈得5年小學同2年初中。直到1970年6月，第一屆初中4個班啲學生畢嗮業，家長強烈要求學校開辦高中，後嚟廣州市教育局收到料而好快批復咗喺1970年9月正式開辦，不過學制凈得2年。直到1982年，學校一共開辦咗12年學制，但隨後考慮到教育戰線太長，就將三年高中斬咗。

### 再次改名

2001年正式改名做「廣州市八一實驗學校」兼改成九年一貫制學校；同年被評為區一級學校。2003年12月將共和路小學合併埋；2005年1月升級為廣州市一級學校。

註
-

1. ↑  中國大陸嘅特有嘅罕見年級名詞，而家嚟講係中學嘅初一級，不過大多數中國嘅學校係唔承認七年級。
2. ↑  間學校喺1968年8月改名做53中，1981年改名做廣州師範學院附屬中學，2000年10月改名做而家嘅廣州大學附屬中學。
3. ↑  中國大陸嘅12年學制係小學6年、初中3年，及高中3年。

出面網頁
----

* 廣州市八一實驗學校嘅官方網站
唔好同**天河區婦幼保健院**搞亂。
「廣州市婦幼保健院」跳轉嚟呢度。要睇屬下嘅單位機構，請去【**廣州市婦幼保健院 (搞清楚)**】。

廣州市婦女兒童醫療中心（珠江新城院區）
 **廣州市婦女兒童醫療中心**（粵拼：gwong2 zau1 si5 fu5 neoi5 ji4 tung4 ji1 liu4 zung1 sam1）
係中國廣東省廣州市一間三級甲等醫院。

醫院喺2006年9月成立，佢係由原嚟嘅廣州市婦嬰醫院（廣州市婦幼保健院）同埋廣州市兒童醫院合併出嚟嘅，呢間醫院重係廣州市政府嘅其中一個惠民工程。其中呢間醫院附屬嘅廣州市兒童醫院同埋廣州市婦嬰醫院嘅牌係市副局級嘅事業單位。

醫療中心有三個院區：分別係越秀區嘅婦嬰院區、兒童院區同埋天河區嘅珠江新城院區。

三個院區嘅詳細位置
---------

* 婦嬰院區：喺越秀區人民中路398——402號
* 兒童院區：喺越秀區人民中路312號
* 天河院區：喺天河區珠江新城金穗路9號

概況
--

醫院建築面積14926.5平方米，而家有職工555人，其中專業技術人員有84%（高級技術職稱人員12.4%，中級技術人員24.4%）。

歷史
--

### 20世紀初至20世紀中

呢間醫院早喺1908年（光緒34年）成立，當時係由醫師謝愛瓊喺舊陣時荔灣區光復南路十六甫大街10號創辦咗一間叫「**謝愛瓊婦孺醫院**」，又可以嗌**婦孺產科醫院**，而呢間醫院係廣州市嘅第一間產院。而呢間產院嘅成立就改變嗮以前廣州靠傳統嘅鉸剪、滚水嚟接大肚婆式生BB仔咁落後嘅模式。喺呢間醫院創立，重引入咗嗰陣時比較先進嘅婦產科技術同埋設備，重開咗產科講習所，培養咗啲生BB嘅人才。後嚟到咗1922年嗰陣，婦孺產科醫院喺大市街（依家係惠福西路）起咗新院，而婦孺產科醫院改咗係分院。到咗1946年同伯多祿醫院合併咗，變咗叫「**廣州市產院**」。到咗1963年5月改咗名叫**廣州市婦幼保健院**。

### 20世紀末，婦嬰醫院時期

醫院改咗名叫**廣州市婦幼保健院**之後，後嚟喺1986年7月，醫院嘅新大樓喺廣州市人民中路呢個地方開始施工，醫院完工之後就搬咗去人民中路398——402號呢個地方。而呢間醫院經過廣州市編委決定，掛**廣州市婦嬰醫院**嘅牌。到咗1996年，呢間醫院率先喺國內起臍血幹細胞庫，而呢個庫已經向中國大陸卅幾間移植中心提供非親緣臍血228份用嚟做臨床移植醫白血病、再障、重型地中海貧血等呢啲血液病。到咗1997年11月同埋12月，經過幾代嘅醫務工作人員嘅努力，而家呢間醫院已經係廣州市「三級甲等」嘅婦幼保健院，重更加係廣州醫學院附屬醫院同埋中山大學婦幼衛生系教學基地。

### 21世紀00年代，婦嬰醫院時期

* 2002年：呢間醫院搞咗廣東省特色專科，廣州市醫學重點專項，得到廣州市政府同埋廣州市衛生局嘅重點支持。
* 2003年2月：前中國科學院副院長嘅陳竺院士嚟參觀同埋考察咗院入面嘅臍血庫建設，重對呢間醫院攞到嘅成績畀咗好高評價。
* 2005年5月：為咗改善廣州市婦女兒童嘅醫療環境同埋完善婦幼保健網路嘅關係、就喺新城市中軸線嘅珠江新城入面搞咗間廣州市婦女兒童醫療中心。
* 2006年9月：廣州市婦嬰醫院（廣州市婦幼保健院）同埋廣州市兒童醫院、同埋新起嘅珠江新城嘅院區合併咗叫**廣州市婦女兒童醫療中心**。

### 兒童醫院時期

其實兒童醫院以前係叫**達保羅醫院**，係由美國人達保羅喺1928年創建嘅私家醫院，而呢間醫院喺惠福西路24號嘅一棟4層樓嘅屋入面（呢間屋喺2003年2月份拆咗，而家係一棟冇人嘅倉庫），喺1931年7月就搬到官祿路（而家喺觀綠路）30號呢邊，後嚟喺呢個地方起咗間新院。到咗1952年，達保羅嘅女就將呢間醫院嘅財產產捐畀中華人民共和國政府，廣州市人民政府接辦廣州市立醫院兒科部，喺1953年8月1號就將方便醫院嘅小兒科一齊合併咗，重將佢改咗名叫**廣州市兒童醫院**。到咗2006年，廣州市兒童醫院同埋廣州市婦嬰醫院一齊合併咗。

### 依家

* 2009年9月19號：廣州市婦女兒童醫療中心珠江新城院區開院。
* 2013年4月15號：廣州市第一個母乳庫響珠江新城院區成立。

附近嘅交通
-----

* 地鐵1號線：西門口站
* 地鐵3、5號線：珠江新城站
* APM線：婦兒中心站
* 巴士站：人民中路站、東昇醫院站

註
-

1. ↑  〈存档副本〉. 原著喺2011年12月30號歸檔. 喺2014年3月18號搵到.
2. ↑  大洋网 (2012-07-16). 〈谢爱琼妇孺医院旧址〉. 原著喺2015-10-03歸檔. 喺2014-03-18搵到.
3. ↑  廣州數字文化网 (2012-11-13). 〈十六甫朱伯与梁伯〉.`{{cite web}}`: CS1 maint: url-status (link)
4. 1 2 3 4 5 6 7  〈广州市妇女儿童医疗中心简介〉. 原著喺2011年12月30號歸檔. 喺2014年3月18號搵到.
5. ↑  廣州市婦嬰醫院（廣州市婦幼保健院) 广州本地宝
6. ↑  首家母乳库在广州成立 妈妈们踊跃捐奶 互聯網檔案館嘅歸檔，歸檔日期2013年9月11號，. 2013-04-15 腾讯
廣州市冶金高級技工學校（白鶴洞校區）正門
**廣州市冶金高級技工學校**（粵拼：gwong2 zau1 si5 je5 gam1 gou1 kap1 gei6 gung1 hok6 haau6）係中國廣東省廣州市嘅一間技校，喺1975年成立，有三個校區，分別喺白雲區同荔灣區，其中有2間喺白雲區入面。

校服色
---

|  |
| --- |
| 廣州市冶金高級技工學校嘅校服 |
|  |  |
| 以上兩張相，左邊呢張喺2015年4月17號影，右邊呢張喺2015年9月9號影。 |

呢間學校嘅校服色方面：

* 長袖：　　，帶有花紋。
* 短袖：衫　，袖口有　　相間嘅幼邊；褲　，兩邊帶有幼嘅　線，右邊嘅褲口有　帶方框嘅「GMATS」五個英文字母響度。

三間校區嘅詳細位置
---------

* 夏茅校區：白雲區夏茅村，廣花公路嘅鶴邊軍民西路口嘅廣州市工貿技師學院入面。
* 江高校區：白雲區江高鎮長崗村入面。
* 鶴洞校區：荔灣區芳村白鶴洞鶴建里七巷4號（隔籬冇幾遠係培英同真光）。

史
-

其實呢間學校之前係1975年開辦嘅廣州市合金鋼廠技工學校，啱啱成立咗無耐嘅學校規模比較細，得2－3個班到，而且廠房得好細，直到1984年先至開始改善咗。喺1988年先至俾廣州市政府批准咗可以搞得嘅學校，嗰時改名做「廣州市冶金技工學校」。而校址最初嗰時喺荔灣區嘅白鶴洞嗰頭，喺1990年就搬到而家白雲區嘅夏茅村入面。而「廣州市冶金高級技工學校」嘅名係學校喺1999年升級到高級技工學校嗰時先至改嘅。而學校原址喺2003年先至正式批准辦冶金技師學院。到咗2005年12月，由於廣州市話要校過嗮啲中等職業嘅教育資源，市政府先至決定咗將廣州市冶金高級技工學校、廣州市理工中等專業學校、廣州市橡膠中等專業學校同廣州市橡膠技工學校一齊合併咗，變成而家嘅廣州市冶金高級技工學校。

有關
--

* 廣州市工貿技師學院

攷
-

* 广州市冶金高级技工学校 如意了教育
廣州歷年嚟有好幾個地方有基督教墓地。

1830年，美公理會牧師裨治文過來省城傳教，將廣州城外東郊三望崗之陽嘅教士墓地，拓展成**綱紀慎教會公墓**（粵拼：gong1 gei2 san6 gaau3 wui6 gung1 mou6），俗稱**耶教墳場**（粵拼：je4 gaau3 fan4 coeng4）。呢個係廣東省城東郊第一座又係最大一座基督教公墓，粵內要人伍漢持、楊仙逸等人都先後葬喺度。1970年代耶教墳場搬咗去太和鎮黃莊公路旁嘅大窩山，存有墓碑51個，跨越1823年到1923年。

民國25年（1936年）4月，中華基督教會六堂（仁濟、中華、七株榕、芳村、黃沙、東山）喺北郊土狗窿設公共墳場。到1950年代初喺廣州同時留存嘅基督教墓地有：

* 司馬崗浸信會墳場
* 二望崗萬善堂墳場
* 永福村美以美會墳場
* 沙河頂崇真與安息日會墳場
* 東朗白鶴洞堂墳場
* 燕子崗播道會與遠東宣教會墳場
* 石溪水上福音墳場
* 南石西（今廣州市塑膠二廠）西人墳場等。

1953年1月29號，經市政府同意，喺白雲區銀河鄉琪雞崗撥出部分土地作為基督教公墓地點。1956年，當局以建設需要為由徵用教會各墳場，由市房管局撥返廣汕公路銀河火葬場左嘅**琪雞崗**、銀河革命公墓右嘅**寶鴨崗**，同埋廣從公路旁**大窩嶺**等3處，搞返基督教新公墓，原教會墳場大多喺1959年遷基，剩低啲原播道會、崇真會同西人墳場嘅墳冇搬到。

1998年以來廣州重有琪雞崗同大窩嶺兩度有基督徒墳場。

參考
--

1. ↑  卢洁峰 (2017-08-29). 〈遗落在81号大院的无主碑〉. 南方都市報.
2. ↑  廣州市誌·社會卷
3. ↑  廣東省誌·宗教
學校大門
 **廣州市幼兒師範學校**（粵拼：gwong2 zau1 si5 jau3 ji4 si1 faan6 hok6 haau6）
係中國廣東廣州嘅中專師範學校，1912年成立，位置喺天河區林和東路沾益直街121號（廣州東站東南邊嘅建國酒店後邊）。

佢亦係廣州嘅女子中專，每年中考錄取學生時凈限女仔入讀。

校服色
---

|  |
| --- |
| 廣幼技校嘅校服 |
|  |  |
|  |  |

短袖
* 衫：　，有領有紐扣。領純　，正面有4個等腰銳角三角形、3個圓形同埋2個由好多條直線組成嘅大等腰銳角三角形、1個大寫嘅空心「W」字，但呢堆花紋都係統一　；背面純　。兩袖　但喺右袖有3個等腰銳角三角形、2個圓形同埋1個由好多條直線組成嘅細等腰銳角三角形。左右唔對稱。
* 褲：純　。

長袖
* 衫：　　　相間。領　帶　線。正反兩面都係上　下　，分界線樣似鈍角V字，喺水平線中間位。兩袖上半部分　，下半部分　　相間成梅花間竹結構，關節位有中等厚度嘅　線隔開咗。
* 褲：純　。

禮儀服（長短袖都一樣）
* 衫：純　。左右對稱，冇領冇紐扣。
* 褲：純

史
-

睇埋：廣州市協和中學
1911年，美國傳教士碧盧夫人（LaVonne Lear Bigelow）同佢啲老友一齊到廣州搞同孲𤘅子、細路有關嘅啟蒙教育。初期喺西關長老會禮堂（今日係荔灣區泮塘嘅逢源堂）入面開搞，到第二年開搞幼兒師範班。1916年9月改名做**私立協和女子學校**重開咗小學師範科。1922年因為西村嘅美華崗起咗間校舍。直到1935年，由於國民教育部話唔畀有私人機構嘅學校而改名做**私立協和女子中學**。雖然校名改咗，但重開咗高中普通科重開埋幼兒師範班。雖然1956年，幼兒師範學校正式脫離協和而獨立，但1966年併咗入廣州市第一師範學校（今日嘅廣州市協和中學）足足12年，期間喺1973年搞出間廣州市第二師範學校（今日嘅陳嘉庚紀念中學）嘅幼師班。隨後幼兒師範學校喺1978年再次脫離協和而獨立辦學。

註
-

1. ↑  嗰時幼兒師範學校屬協和嘅一部分，校舍大概喺而家西灣路一帶。

出面網頁
----

* 廣州市幼兒師範學校嘅官方網站
**立園**（粵拼：laap6 jyun4）係中國廣東開平嘅花園別墅，1936年由旅美華僑謝維立出錢兼起好，喺塘口鎮潭溪村同北義村附近。佢既係國家AAAA級旅遊區，又係全國重點文物保護單位，有「細觀園」嘅美譽。

2013年香港電影《一代宗師》試過喺呢個園區攞過景。

風格
--

園區以《紅樓夢》寫嘅大觀園做襯托，意境係「小橋、流水、人家」，好生動噉將古典園林同歐美流行嘅別墅建築相結合，喺中國華僑由私人起嘅園林界嚟講算一流嘅品質。入面分有大花園、細花園同別墅區三部分，而且每個區雖然用人工河或圍墻隔開咗，但用咗橋亭同埋通天迴廊接埋一齊，形成「園中園」同「景上之景」嘅風格。

別墅區
以中西合璧嘅泮文、泮立等6棟別墅同2座碉樓；室內嘅擺設同裝飾都幾豪華又豐富，而且珍寶無數。

大花園
以立園大牌坊同本立道生牌樓做軸心，兩邊擺住兩條鋼整嘅打虎鞭。入咗牌坊之後重有放生池、百鳥園同花藤亭響度。園區西北角嘅毓培别墅係點睛之作，由園主譚玉英出錢起嘅。

附近嘅交通
-----

* 巴士：
立園站
* 自駕車：
東向西行：到325國道嘅116.2km公里牌標記附近轉右入去2.6km路程即到
西向東行：到325國道嘅116.2km公里牌標記附近轉左入去2.6km路程即到
高速：到開陽高速公路嘅塘口站落，繼續行5.1km路程即到。

門票同開放時間
-------

開放時間
* 每日08:30～17:30

門票
* 成人票每位￥100。
* 6＜歲數≤18／全日制大學本科或以下學歷啲人：半票
* 身高＜1.2m嘅細路：免費
* 年紀＞60嘅老坑（要有個人有效身份證）／1.2m≤身高＜1.5m嘅細路：半票

連出去
---

* 立園 開平碉樓

| * 睇
* 傾
* 改
江門新八景 |
| --- |
| 東湖倩影 | 小鳥天堂 | 立園春曉 | 圭峯疊翠 | 碉樓奇觀 | 風情川島 | 温泉仙景 | 雁影波光 |
**城市管理行政執法局**（簡化字：**城市管理行政执法局**，或者叫「城市管理綜合行政執法局」，簡稱**城管**）係中華人民共和國城市管理入便負責綜合行政執法嘅部門，前身係「城管辦」等屬中華人民共和國國家事業單位。後來，城管部門慢慢納入各地方嘅行政編制，成為行政機構「城管局」，以自己嘅名義行使職權。

職能
--

城管執法係城市管理嘅重要組成部分，包括對市容、環境衛生、城市規劃管理（無證違法建設處罰）、道路交通秩序（違法佔路處罰）、工商行政管理（無照經營處罰）、市政管理、公用事業管理、城市節水管理、停車管理、園林綠化管理、環境保護管理、施工現場管理（包括拆遷工地管理）、城市河湖管理、黑車、黑導遊等城市管理嘅各方面進行綜合行政執法。

城管執法嘅主要職責係：

1. 貫徹實施國家同本市有關城市管理方面嘅法律、法規及規章，治理同維護城市管理秩序。
2. 組織起草本市有關城市管理綜合行政執法方面嘅地方性法規、規章草案，研究提出完善本市城市管理綜合行政執法體制嘅意見同措施。
3. 負責本市城管監察行政執法嘅指導、統籌協調同組織調度工作。
4. 負責本市城管監察行政執法隊伍嘅監督同考核工作。
5. 負責本市市政設施、城市公用、城市節水同停車場管理中嘅專業性行政執法工作；負責城管監察隊伍行政執法中跨區域同領導交辦嘅重大案件嘅查處工作。
6. 負責本市城管監察行政執法系統嘅組織建設、作風建設、隊伍建設同埋廉政勤政建設工作。
7. 承辦市政府同市市政管委交辦嘅其它事項。

雖然城管有權對違規當事人進行教育或者罰錢，對違規物品喺發出暫扣證明之後進行暫扣，當事人可以攞住暫扣證明去城管辦公室接受教育或罰款後，保證以後唔會再犯之後可以攞返被扣物品，但係理論上城管冇沒收物品嘅權力。
**歐拉定理**（Euler's Theorem）係數論入面嘅一條定理，由數學家歐拉證明。

主要討論係{\displaystyle x^{m}\equiv 1\mod n}呢條式。

基數
--

歐拉定理嘅基數同群入面嘅基數定義相似。

設{\displaystyle n\in \mathbb {Z} }同埋{\displaystyle x\in \mathbb {Z} }。

如果{\displaystyle \gcd(x,n)=1}，{\displaystyle x\mod n}嘅**基數（Order）**係最細嘅整數{\displaystyle m}符合{\displaystyle x^{m}\equiv 1\mod n}。

### 推論

如果{\displaystyle x^{i}\equiv x^{j}\mod n}，咁{\displaystyle x^{i-j}\equiv 1\mod n}。

歐拉{\displaystyle \varphi }函數
----------------------------

對應任何一個自然數{\displaystyle x\in \mathbb {N} }，


φ
(
x
)
:=
#
{
x
∈

Z

:
a
≤
n

 and 

gcd
(
a
,
n
)
=
1
}

{\displaystyle \varphi (x):=\#\{x\in \mathbb {Z} :a\leq n{\text{ and }}\gcd(a,n)=1\}}

{\displaystyle \varphi (x):=\#\{x\in \mathbb {Z} :a\leq n{\text{ and }}\gcd(a,n)=1\}}佢嘅意思係，揀一個數{\displaystyle x\in \mathbb {N} }，數下有幾多數係細過{\displaystyle x}又同時唔係{\displaystyle x}嘅因數。

**例子：**

{\displaystyle \varphi (5)=\#\{1,2,3,4\}=4}

{\displaystyle \varphi (6)=\#\{1,5\}=2}

{\displaystyle \varphi (12)=\#\{1,5,7,11\}=4}

### 推論

對應任何質數{\displaystyle p}，{\displaystyle \varphi (p-1)=\#\{1,2,\cdots ,p-1\}=p-1}。

歐拉定理
----

如果{\displaystyle \gcd(x,n)=1}，咁{\displaystyle x^{\varphi (n)}\equiv 1\mod n}。

睇埋
--

* 同餘
* 商餘
* 線性商餘方程

| * 睇
* 傾
* 改
數論 |
| --- |
| 數論分支 | 
* 抽象代數數論
* 分析數論
* Geometric number theory
* Computational number theory
* Transcendental number theory
* Combinatorial number theory
* Arithmetic geometry
* Arithmetic topology
* Arithmetic dynamics

 |
| 數字概念 | 
* 數字
* 自然數
* 質數
* 有理數
* 無理數
* 根數
* Transcendental number
* 質進數
* Arithmetic
* Arithmetic function

 |
| 基本概念 | 
* 最大公因數
* 最小公倍數
* 可除性
* 相對質數
* 商餘及同餘
* 計算逆元素及極高次方

 |
| 基本定理 | 
* 餘數定理
* 輾轉相除法
* 比舒公式
* 歐幾理得推論
* 質數分解
* 商餘計算
* 線性商餘方程
* 孫子定理
* 歐拉定理
* 衛信定理

 |
| 進階數論概念 | 
* 始根
* 商餘平方

 |
| 進階數論理論 | 
* Quadratic forms
* Modular forms
* L-functions
* Diophantine equations
* Diophantine approximation
* 無窮分數
	+ 局部趨向
	+ 局部趨向數列
	+ 無窮分數趨向性
	+ e嘅無窮分數
	+ 循環無窮分數
	+ 兩個平方之和
	+ 科馬兩個平方之和

 |
| 
* List of number theory topics (recreational)

 |
城市售票網沙田大會堂售票處
兩部裝喺沙田大會堂嘅購票通自助取票機
**城市售票網**（英文：**Urban Ticketing System**，簡稱**URBTIX**）係康樂及文化事務署屬下嘅一個電腦化香港文娛樂節目售票網絡，喺1984年起投入服務。為香港最主要嘅演唱會、文化、體育活動門票銷售渠道。共有40個售票處，並提供電話、網上買飛同票務查詢服務。

歷史
--

城市電腦售票網喺1984年由市政局同區域市政局合組而成，以電腦聯網形式喺全香港多個地點賣飛，令到市民買飛更加方便。1995年曾經將電腦系統功能進行提升。兩個市政局喺2000年解散之後，改由康樂及文化事務署負責管理。

在2006年，康樂及文化事務署為城市電腦售票網更新售票系統，由購票通（香港）有限公司負責工程，並喺10月9日正式啟用。

2014年，城市電腦售票網推出流動應用程式，並改名做城市售票網。

買飛途徑
----

* 信用卡電話買飛
* 網上買飛

售票處地址
-----

### 香港島

#### 政府場地、公營或非公營機構

* 香港大會堂（低座）
* 西灣河文娛中心
* 上環文娛中心
* 伊利沙伯體育館
* 青年廣場
* 香港藝術中心

#### 通利琴行

* 香港仔分行
* 銅鑼灣分行
* 灣仔分行
* 西環分行

### 九龍區

#### 政府場地、公營或非公營機構

* 香港體育館
* 高山劇場
* 香港兆基創意書院
* 牛池灣文娛中心
* 香港文化中心（演藝大樓）
* 賽馬會創意藝術中心

#### 通利琴行

* 紅磡分行
* MegaBox分行
* 尖沙咀分行
* 奧海城分行

### 新界及香港離島

#### 政府場地、公營或非公營機構

* 亞洲國際博覽館
* 沙田大會堂
* 北區大會堂
* 大埔文娛中心
* 葵青劇院
* 荃灣大會堂
* 屯門大會堂
* 元朗劇院

#### 通利琴行

* 沙田分行
* 大埔分行
* 青衣分行
* 荃灣綠楊坊分行
* 將軍澳分行
* 元朗分行
* 屯門分行

出面網頁
----

* 城市售票網嘅官方網站
**車陂郝家祠**（粵拼：ce1 bei1 kok3 gaa1 ci4）
，堂號**曝書**（bou6 syu1），係中國廣東廣州嘅一處祠堂，大明弘治年間起好，位置喺天河區車陂，中山大道中85號。佢既係廣東最大嘅郝氏祠堂，又係天河區嘅文物。

史
-

南宋尾時因元兵入侵中原令宋軍逐漸失去優勢，世榮三兄弟為咗保護宋皇族趙氏而南下到廣東南雄（而家屬韶關）珠璣巷避難，後嚟又兜到新會崖門避難。但宋軍喺崖門又遇到海戰令宋皇室滅亡，世榮三兄弟開始喺戰亂入面失散。世榮為咗避開元軍而去到侯王廟過夜，發夢咁啱撞正侯王話佢快啲離開侯王廟而走咗佬，重帶住一家大細嘅袍褂同香木先喺蔥菜園（今日係廣州越秀區東山一帶）住。但無耐又從東山搬到石牌，最後喺永泰一帶住。到大明中葉時整咗好多郝氏家族出嚟，令文化同經濟等方面有好大嘅發展。喺嘉靖年間，郝氏家族為咗紀念先祖維繫後人而喺車陂村北起咗間宗祠出嚟。

間嘢先後喺明清民國時期經歷過三次重修。尤其喺1948年嗰次重修之後，祠堂無償畀咗國家開辦番禺三中（而家係廣州市第18中學）用途直到1998年撤出為止。2009年重俾天河區文物部門列佢做文物。2010年因為廣州市交通部門為咗發展BRT而拆咗原有建築，重喺原有建築北邊30m嘅地方起返間同佢一模一樣個樣嘅祠堂。

風格
--

間嘢屬兩廊三廳兩天井結構，原長62.5m，闊25m，面積有1562m²。其中「郝氏宗祠」嚿石匾入面啲字係由方獻夫寫出嚟。

註
-

1. ↑  呢度講嘅「永泰」唔係白雲區嘅永泰村，係而家天河區車陂街道一帶。

攷
-

* 广东最大的郝姓祠堂——车陂郝家祠 每日頭條 （2017-07-27）
* "北漂"30米 古祠重焕光彩 鳳凰網 （2015-10-14）